Cesc's Content - Page 6 - Paitsio.com\nRe: Hankintoja kaudeksi 2011-2012 ja siirtohuhut. Niin, nykyisen linjan onnistuminenhan vaatisi sitä, että niin Djourou kuin Gibbs nostaisivat tasoaan. Koscielnyn kohdalla en itse jaksa uskoa, että miehestä koskaan tulee huipputopparia mutta ehkä ihan kelpo kolmostoppari. Ebouen kohdalla huhuiltiin siirrosta Turkkiin, mutta saapa nähdä lähteekö mies nyt kun taas tuli maajoukkue-buddy samaan seuraan. Jos Jenkinson pystyy tuuraamaan Sagnaa, niin siinä tapauksessa Ebouen voisi laittaa lihoiksi. Turkkilaiset ovat makselleet ihan kohtuullisia korvauksia. Ebouen peli parantuminen vaatisi jatkuvampaa peliaikaa, jota ei ilman Sagnan loukkia ole luvassa. Nykyisessä systeemissä Ebouea ei voida käyttää keskikentällä. Mene ja tiedä, tietenkin kuulostaisi jo "liian hyvältä" jos samassa ikkunassa päästäisiin kokonaan eroon Ebouesta ja Almuniasta sekä ainakin vuodeksi Denilsonista. Kaikkia kannustan ja symppaan ihan täysillä, mutta nykyisellään kukaan ei paranna tahi levennä Arsenalin materiaalia.\nRe: Hankintoja kaudeksi 2011-2012 ja siirtohuhut. MVH on ihan oikeassa, ei Givenin olisi kannattanut tulla Arsuun. Ei varmasti olisi saanut yhtä pitkää sopimusta. Toisekseen Villassa Givenillä ei ole todellisia haastajia kun taas Arsenalissa on ainakin Szczesny, ehkä varauksin myös Fabianski. Kyllä kaikesta voidaan päätellä, että polakkikaksikolla kauteen lähdetään. Erityisen huolissani en tilanteesta ole, mutta kevyttä skeptisyyttä pitää asian suhteen olla. Tilannetta voisi edelleen helpottaa se, että linjaan saataisiin joku todellinen johtaja. Vermaelen ei taida olla ainakaan vielä mittoja täyttävä johtaja. Eilen raportoitiin Arsenalin tarjonneen 10 miljoonaa Jagielkasta. Everton hylkäsi tarjouksen samantien. Tässä nyt taidetaan heitellä verkkoja vesille useamman pelaajan kanssa. Jagielkan lisäksi niin Samba, Cahill kuin Mertesacker ovat varmasti korostuskynällä merkattu, nyt vaan odotellaan, että hinta osuisi kohdilleen jonkun kanssa. Pahin pelko tässä on se, että luotetaan hinnan tipahtavan elokuussa. Ja jos näin ei käykään niin kauteen lähdetään samalla puolustuspäällä kuin viime kauteen, paitsi että Clichy on poissa. Tuo tuntuu aikalailla itsemurhalta jos Gazidis ja Wenger vielä elokuussa höpöttävät, että mestaruuksista kamppaillaan. Sinänsä Nasrin ja Fabregasin pysyminen menettää osan merkitystään kun joukkue ei tosiasiassa vahvistuisi. Toivotaan parasta, mutta niin monta kertaa viime vuosina 1-2 ratkaisevaa hankintaa on jätetty tekemättä ja siitä on sitten maksettu kovaa hintaa keväällä.\nRe: Huhumylly, Spurs Ade saisi varmaan iloisen vastaanoton Emiratesilla Spursin paidassa. Jos Adebayor olisi hyvällä asenteella varustettu, niin kyllähän tuo heittämällä vahvistaisi Spursin hyökkäystä, varsinkin nykyisessä systeemissä. Mutta kyllähän miehen orastavat ongelmat asenteen kanssa pistää epäilyttämään. Ja viitteitä noista on ollut nähtävissä maajoukkueessa, Monacossa, Arsussa ja Cityssä. Aikalailla tuntuu Spursille jäävän luu käteen tässä siirtoikkunassa. Ylijäämää eivät saa oikein roudattua pihalle. Ja nyt vielä Modricin lähtöhalut ja Sandron loukkaantuminen. Spurs-fanien iloksi siellä saattaa vedellä Palacios ja Jenas alkukaudesta. Hyökkääjän hankkiminen tuntuu olevan todella työlästä ja kai se toppariosastokin saattaisi kaivata vahvistusta.\nCesc replied to Sir_Alex's topic in Yleinen keskustelu\nRe: Loistavaa musiikkia Viime viikkojen "uusi löytö" on ollut Porcupine Tree. Kaveri on toki orkesteria mainostanut muutamaan kertaan, mutta vihdoin tuli Spotifysta haettua esiin. Tuotanto on nyt vasta menossa kokonaisuudessaan kuunteluun, mutta tähänastiset kokemukset ovat kyllä hyviä. Mahtavia koukkuja ja haastaa kuuntelijan tosissaan. Täsä ny näitä "hittejä" http://www.youtube.com/watch?v=OIM5M6FmnmY http://www.youtube.com/watch?v=0Jtc4dF7 ... re=related\nCesc replied to Johtava97's topic in Miehemme maailmalla\nRe: Carl Jenkinson Ainakin vielä Eboue on rosterissa, joten Jenkinson ei ole ainoa vaihtoehto Ebouelle. Noista junnumaaotteluista en osaa sanoa mitään. Aasian kiertueella Calle ei vaikuttanut kyllä mitenkään erityisen nopealta. Juuri sai Malesian laiturin pidettyä kurissa, eikä vastaavasti hyökkäyspäässä päässyt puolustavan pelaajan ohi. Tämä siis toki nyt kahden ottelun perusteella, joten otanta on aika pieni. Hyvänä laitapakin ominaisuutena oli hyvät ja tarkat keskitykset. Oma arvioni perustuu oikeastaan kahteen asiaan. Calle on itse puhunut Adamsista esikuvanaan, jonka takia tuli fiilis, että saattaisi mieliä jossain vaiheessa uraa toppariksi. Ja jos nyt katsoo nyky-Arsun laitapakkien ominaisuuksia, niin aikalailla ovat toisenlaiset kuin Jenkinsonilla. Jenkinson tuntui hieman hitaalta ja kankealta, toki pituuttakin on wikipedian mukaan 187cm. Jalalla Calle toki oli ihan näppärä ja Wenger tykkään kovasti paljon peliä tekevistä toppareista. Nämä arviot siis perustuu ihan täysin mutuun, miullehan se on ihan sama millä paikalla pelaa, kunhan pelaa helevetin hyvin!\nCesc replied to Capslock's topic in Arvokisat ja maaottelut\nRe: Copa America 2011 Näin postyymisti täytyy tulla peukuttamaan argojen tippumista aikaisessa vaiheessa. Kiitos Uruguay. Olisi ollut enemmän kuin mukava nähdä Erkka V. Lehtolan nyrpistynyt naama kun "maailman parhaat" lähti laulukuoroon jo hyvissä ajoin. Onko Brasilialla tosiaan se tilanne keskikentällä, että Lucas Leiva on nykyään avauksen kamaa?\nRe: Carl Jenkinson Jenkinson oli ihan kärkipäätä Arsenalin fysiikkatesteissä kun reenit alkoivat toissa viikolla. Ja joo, ihan mukiinmenevästi esiintyi Aasian turneella. Mutta ehkä nämä lattian pesemiset ovat nyt tässä vaiheessa hieman turhan aikaisia. Ite kyllä epäilen, että pidemmässä juoksussa Calle saattaa kyllä profloitua enemmän toppariksi kuin laitapakiksi.\nCesc replied to Webmaster's topic in Paitsio.com\nRe: Uusi foorumisofta Onks kellään muulla ollut ongelmia andoird-puhelimen kanssa? Pääsen kyllä foorumin etusivulle, mutta en siitä enää mihinkään. Ja osa ketjuista ei näy tuolla etusivulla lainkaan. Voisiko tuo olla kiinni puhelimen selaimesta?\nCesc replied to Berbatov's topic in Paitsio.com\nRe: Berbatov jättää hyvästit uuden foorumisoftapaskan takia Jesjes, ei muuta takasi vaan CR#7!!! Hulinoita odotellessa! Jupen ajatuksiin on ihan helppo yhtyä, tuohon listaan voisi kyllä lisäillä vielä muutaman nimen Englanti-osiosta sekä useamman huippukirjoittajan Serie A:n puolelta. Samaan hengenvetoon toki sanottava, että onhan voorumille tullut myös paljon uusia hyviä kirjoittajia. Manuniiloja on eläköitynyt ja siirtynyt sikariportaaseen mutta silti Maukka-ketjut on edelleen laatukamaa.\nRe: Hankintoja kaudeksi 2011-2012 ja siirtohuhut. Ai niin hitto vieköön, tuo kirottu numerohan on vapaana. 9-paidan sais kyllä poistaa kokonaan Arsulta, Anelkan jälkeen tuo on aiheuttanut paljon enemmän surua kuin iloa. Francis Jeffers... Reyes... Baptista ja Eduardo. Noh, jääköön taikauskoisuus ja toivotaan, jotta Gervinho muutta kurssin jos tuo numero on selässä! Joel Campbellin kohdalla tulee ilmeisesti viivytys. Gunnerblogin mukaan sopimus oli jo valmiina ja medical tehty kunnes pelaajan isä ilmoitti, että päätös tulee vasta U20-kisojen jälkeen. Nythän sinne on jo tullut muitakin haaskalle ja jos junnukisoissa tulee yhtään näyttöjä niin tulee lisää. Jotenkin on hankalaa, ainakin Arsulla, tämä kauppojen tekeminen nykyään. Se toppari tässä nyt tosiaan saisi pikkuhiljaa tulla sisään. Gazidis lupaili, että vielä on Arsenalin osalta liikehdintää tänä kesänä, toivottavasti muutakin kuin Bendtnerin ja Almunian siirrot muualle. Vaikka Wenger väitti, että nykyinen puolustus ei ole heikko, niin ilman vahvistuksia se ei todellakaan ole mestaruusjoukkueen puolustuslinja.\nRe: Hankintoja kaudeksi 2011-2012 ja siirtohuhut. Joo, nyt saivat sitten paperiasiat kuntoon ja Gervinhon diili viimeisteltiin. Pitäisiköhän vetää jotain johtopäätöksiä siitä, että miehelle ei annettu vielä numeroa? Odotellaanko siellä nyt kaikista puheista huolimatta, että joku numero voisi vapautu. Mahdollisia numeroitahan on tällä erää 12 ja 13. Joku huhu oli, että Szczesny pelaisi ensi kauden numerolla 13, mutta jos Almunia myydään niin eiköhän numero ole sillon 1. Ja sitten tämän Joel Campbellin huhuiltiin haluavan numeron 12. Mutta tuon kanssa peliluvan saaminen voi olla niin ja näin. Maajoukkueesa ei ole tullut tarpeeksi pelejä 75%-sääntöön, joten ainoa mahdollisuus olisi "execptional talent"-pykälä. Todennäköisempää onkin, että Campbell siirtyy Manner-Eurooppaan lainalle. Campbell tulee kyllä aika puskista, mutta hinta oli sen verran edullinen, että varmaan kannatti hankkia. Wenger sai nyt Gazidisin tuen niin Fabregasin kuin Nasrin tilanteissa. Kyllä Nasrin kanssa mennään riskillä, en pidä lainkaan todennäköisenä, että mies kirjoittaa Arsenaliin jatkoa. Tiedä sitten muuttuisiko mieli jos tuli 1-2 kannua, mutta eipä sekään tunnu kovin todennäköiseltä. Fabregasin kohdalla on ihan oikein vetää tiukkaa linjaa. Viikonloppuna jossain väitettiin, että Fabregas ei olisi kirjoittanut Arsenalin tarjoamaa sopimusta. Ilmeisesti siis sopimukseen ei olisi tullut pituutta lisää, mutta palkka olisi noussut £140.000/vko tasolle. Ja samassa jutussa sanottiin, että Fabregas olisi valmis ottamaan palkanalennuksen jos pääsisi Barcaan. Tyytyisi £55.000 viikkopalkkaan kun nykyisen on huhuttu olevan £85.000. Vaikea näiden totuusarvosta on kuitenkaan sanoa. Sen verran tiukkana Arsene on kuitenkin julkisuudessa ollut, että ei Fabregasia kyllä kovin helpolla päästetä kesän aikana siirtymään. Denilsonin kauden mittainen laina Brasiliaan varmistui. Käytännössä ne muutamat tarjoukset Espanjasta eivät miellyttäneet. Hieman tämä maistuu kompromissiltä. Toisaalta miehelle itselleen tekee hyvää palata Sao Pauloon, josko sieltä löytyisi uudelleen palo ja halu tekemiseen. Ainahan yllättävä tasonnosto voi tulla myöhemmällä iällä ja miehellä voisi jopa olla vielä käyttöä Arsussa. Ja säännöllisen pelaamisen luulisi joka tapauksessa nostavan hieman markkina-arvoa.\nCesc replied to Jokeri's topic in Muut englantilaisseurat\nRe: Fulham Ja Fulham varmisti John Arne Riisen siirtymisen mökkiläisiin. Siellä pääsee sitte veljekset pelailemaan samassa joukkueessa. Ja Fulhamin muutenkin kova erikoistilanne-osaaminen sai ihan mukavan lisän Riisen vasurista. Saattaapi tulla kiire valmistautua kun Fulhamin UEL-karsinta alkaa jo huomena.\nRe: Siirtohuhut (ManCity) Ei City tosiaan tuolla tarjouksella myynyt ja vastaavasti Corinthias ei ole valmis korottamaan. Onkohan tämä nyt sitten loppukesän suurin saaga? Vai vetääkö City oikeasti ekana joukkueena tiukan linjan ja "pitää väkisin" pelaajan, joka haluaisi ulos. Se nyt ainakin lienee selvää, että kapteeni tulee vaihtumaan. Kyllähän Citykin sen tietää, että Tevezistä ei ole hyötyä jos mies ei ole sitoutunut joukkueeseen, eikä näin ollen varmaan paljoa pääse pelaamaan. Cityllä on kuitenkin periaatteessa varaa pitää Tevez vaikka ressuissa koko kauden. Toki toivotumpaa ja todennäköisempää on se, että tilanteeseen löydetään lyhyen aikavälin kompromissi ja Tevez hoitaa hommat niinkuin ammattilaisen kuuluu. Vielä isompi murheenkryyni on Ade. Tulipas suurena yllätyksenä. Sinänsä ymmärrän, että Ade nyt vaan ei kuulu Mancinin suunnitelmiin, miksi sitten raahata mihinkään pre season turneelle mukaan. Mutta jos ilmoitus on tullut joltain sihteeriltä sähköpostilla ja ei ole puhelimeen vastattu niin aika kylmää touhua kyllä Cityltäkin. Tulee olemaan todella vaikea myytävä, koska suurseurat eivät taida olla erityisen kiinnostuneita, ellei Real sitten jostain syystä ostaisi miestä. Palkkahan on sitä luokkaa, että vain muutama jengi pystyisi maksamaan. Ja Ade ei selkeästi ole halukas menemään mihinkään keskikastin seuroihin, on kumonnut kaikki huhut heti alkuunsa. Sehän saattaa olla, että Cityn ressuilla on ens kaudella parempi kärkikaksikko kuin monella Valioliigajoukkueella.\nCesc replied to Tietopankki's topic in Tottenham\nRe: Kesäloma, siirtomarkkinat, kuka jää - kuka lähtee? Tämäkin on kyllä totta, ellei se sitten ole Spursilta selkeä taktiikka. Jos Chelsea haluaa Modricin niin sitten pitää tarjota ylihintaa. Toki tämä kaikki taisi tapahtua ennen Modricin lausuntoja ja nythän asia on jo hieman toinen kun Modric saattaa ruveta ajamaan siirtoaan ihan tosissaan läpi, mistä ei ollut viitteitä vielä Chelsean ekan tarjouksen kohdalla. Sitten taas toisaalta, eihän nämä "emme myy"-jutut merkkaa enää kenellekään mitään.\nRe: Arsenal FC 2011-2012 Jos Sneijder tosiaan siirtyy ManUun niin aika vähälle jää ottajat Nasrille. City ja ?? AC on mainittu mutta he tuskin kauheasti tulevat panostamaan tässä ikkunassa. Fergusonhan jo itse kumosi Nasrin siirron Manuun, ainakin tämän kesän osalta. Toisekseen on siinä ja tässä, että onko Maukalla ihan oikeasti varaa maksella jotain 4:lla alkavaa siirtosummaa Sneijderista. Sitä en tiedä, että kuinka todellista Cityn kiinnostus on kesän aikana ollut. Sehän tässä onkin, että ei Nasri oikeasti kävele avaukseen Arsenalia parempiin joukkueisiin. Milanin kohdalla tietenkin mahdollisuus voittaa jotain on hivenen suurempi. Jos Tevez lähtee niin City on aikalailla samoissa lähtökohdissa kuin Arsenal, noin mestaruuksia ajatellen. Toki sitten City varmasti pystyy tarjoamaan suuremman palkan, joka saattaa olla ratkaiseva tekijä. Nasrin kohdalla on kuitenkin olemassa se riski, että lopullista tasoa ei tiedetä. Puolen kauden verran tuo oli loistava, mutta silloinkin onnistumiset tulivat pääosin muualla kuin huippumatseissa. Manua ja Chelsea vastaan ei saanut juuri mitään aikaan. Viime syksyn City-matsi kääntyi Arsulle selvemmin Boyatan ulosajon johdosta. Ja onhan Nasrin kohdalla huhuiltu vaikeasta luonteesta. Mene ja tiedä, olen oikeastaan vain sitä mieltä, että jos ei ole täysin Arsun mies niin parempi myydä. Ihan sama kenelle.\nRe: Kesäloma, siirtomarkkinat, kuka jää - kuka lähtee? Niin, tämähän nyt on ihan puhdasta spekulaatiota tapaamisen kulusta. Tässä on nyt katsottu asiaa ainoastaan Modricin lausunnon näkökulmasta. Voi olla, että Levy on tarjonnut hiustenkuivaaja-tyylisen monologin. Tai sitten voi olla, että on ihan asialliseen sävyyn esittänyt asia, että olet joukkueen tärkein pelaaja emmekä aio myydä. Jopa Modricin omien lausuntojen perusteella tuo herrasmies-sopimus meni jotakuinkin näin: "jos joku isompi seura esittää konkreettisen tarjouksen, keskustelemme siitä ja mietimme mikä on paras ratkaisu kaikilla osapuolille". Nythän Spursin organisaatiossa Chelsean tarjoukset on omistaja Levyn ja manageri Redknappin puolelta julistettu naurettavaksi tai jopa loukkaaviksi. Modric ei tässä tapauksessa voi mitenkään päin olla se taho, joka määrittää onko tarjous myyvän seuran kannalta riittävän hyvä. Toki ymmärrän itsekin Modricin pettymyksen jos asiat ovat menneet niinkuin Public enemy on ne esittänyt.\nCesc replied to Tolppa-Apina's topic in QPR\nRe: Queens Park Rangers 2011-12 Jay Bothroyd siirtyy ilmaisella siirrolla QPR:ään. Sopimus on kaksivuotinen ja lisäksi sisältää option kolmannesta vuodesta. Ex-arsu paukutteli ihan kohtalaisesti maaleja Cardiffissa mutta ei silti saanut jatkoa. Viime syksynä Bothroyd käväisi jopa hetkellisesti maajoukkueessa. Varmasti ihan pätevä liigapeluri jos vaan ei tule ongelmia egon kanssa. QPR muuttuu aina vaan mielenkiintoisemmaksi seurattavaksi. Tässä vielä linkkiä. http://www.skysports.com/story/0,19528, ... 50,00.html\nRe: Arsenal FC 2011-2012 Niin, Nasrin tilannehan nyt on edelleen auki. Kaikki tähänastinenhan on ollut median spekulaatiota, Nasri sanoi kesäkuussa twitterissä, että älkää uskoko huhuja. Ja muutama viikko myöhemmin antoi lausunnon, jossa kertoi haluavansa voittaa asioita. Tässä on useampi skenaario. Eihän se ole mitenkään varmaa, että Nasri ei voisi kirjoittaa jatkoa ennen elokuun loppua. Toisekseen jos mies ei sitä tee, niin varmasti Arsenalissa mietitään, että kannattaako mies kuitenkin myydä. Yksi skenaariohan on se, että Nasri on jo päättänyt lähtevänsä bosmanilla ensi kesänä. Ehkä United tai City on tarjonnut niin kovan palkan ja allakirjoitusbonuksen, ettö ei suostu siirtymään tänä kesänä muualle. Kun siirtokorvausta ei tarvitse maksaa niin pelaaja voi härskisti pyytää paljon enemmän. Tässä tilanteessa Arsenalilla on aika huonot kortit kädessään, oikeastaan ainoa mahdollisuus olisi kyykyttää pelaajaa laittamalla koko kaudeksi ressuihin. Ilman näyttöjä mieheltä jäisi melko varmasti ensi kesän EM:t väliin. Samaan hengenvetoon totean, että tästä nyt todellisuudessa hyötyisi muut kuin Banfieldin ressut, jos nekään. Itse toivoisin Nasrin olevan herrasmies, jos haluaa lähteä niin voisi kirjoittaa edes vuoden tai kahden pidennyksen, jolloin Arsenalille ei jäisi pelkästään luu käteen.\nRe: Siirtohuhut (ManCity) Corinthias on ilmeisesti tarjoamassa Tevezistä noin €40 miljoonaa. Onhan tuo selkeästi alle sen, mitä City miehestä haluaisi, mutta silti ihan varteenotettava. Tevezin päästäminen hieman edullisemmin Brasiliaan palvelisi Cityä sinänsä, ettei tarvisi kohdata tuota CL:ssä. Olisi mielenkiintoista nähdä, että kuinka konkreettinen halu Carlitosilla on palata lähemmäs kotia. Kun palkanalennus tulee varmasti olemaan melkoinen. Hieman toki epäilyttää, että onko Corinthiasilla oikeasti laittaa tuollaista summaa yhteen pelaajaan.\nCesc replied to -ichabod-'s topic in Real Madrid\nRe: Siirtohuhuja (R.Madrid) Lassin lähtö taitaa olla suhteellisen lähellä kun mies ei lähtenyt mukaan USAn turneelle. Saapa nähdä tarjoaako joku jo heinäkuussa jotain vai odottavatko elokuun loppua ja vDV-maista hinnan laskua kun alkaa olla pakko myydä. Tosiaan myös Gago, Drenthe ja Pedro Leon puuttuvat listalta. Onkohan näissä Tevez-huhuissa mitään perää?\nRe: Siirtohuhuja (Barcelona) Sanchezin diili varmistuu jahka saavat Copan tahkottua. Ei enää ole todellisia haastajia olemassa ja Udinese varmaan taipuu hieman hinnan suhteen. Fabregas-diilin todennäköisyys sen sijaan tippui hieman Wengerin lausuntojen jälkeen. Jos kerran Fabregas aikoo kunnioittaa sopimusta, eikä kiukuttele itseään pihalle, niin Arsenalin tilanne on ihan hyvä. Jos Barca ei lyö tiskiin riittävää rahaa niin Cesc jää Lontooseen. Tuskin hinta myöskään alenee elokuun lopussa, vaikka Rosell sen varaan saattaakin laskea.\nRe: Arsenal FC 2011-2012 Wenger pysyy tiukkana Nasrin ja Fabregasin suhteen ja väittää, että molemmat jäävät seuraan. Myös seuran kotisivut ovat täynnä tätä "propagandaa". Noiden lausuntojen jälkeen tuntuisi ihmeelliseltä jos molemmat lähtisivät. Nasrin kohdallahan tilanne korreloi varsin paljon tuohon sopimukseen. Edelleen olisi hullua lähteä kauteen ilman, että mies tekee jatkon. Nasrin intressi se tietenkin saattaa olla, sillä sitten ensi kesänä saisi siirtyä ilmaiseksi, joka tarkoittaa käytännössä isoa allekirjoituspalkkiota ja isoa palkkaa. Nasrin kanssa ei mielestäni pitäisi riskeerata vaan myydä jos ei suostu kirjoittamaan uutta sopimusta. Jos nämä lausunnot nyt pitävät paikkansa ja molemmat jäävät niin mielenkiintoista nähdä miten Wenger saa kaikille peliaikaa. Bendtner vaihtuisi siis Gervinhoon ja Vela olisi taas kamppailemassa peliajasta. Toki on muistettava, että alku vuoden matsiruuhkassa niin Chamakh kuin Gervinho taitavat lähteä Afrikan kisoihin. Toinen pointti Wengerin Malesian pressissä oli sitten se, että Clichylle ei olla ostamassa korvaajaa. Gibbsille annetaan mahdollisuus ja sitten Traore kakkosena. Ja jos tämä duo ei riitä niin Vermaelen joutuu pelaamaan tuolla paikalla. Porukkaa varmaan huolettaa ennen kaikkea Gibbsin loukkaantumisherkkyys, ehkä myös tason riittävyys. Samalla on hyvä muistaa, että Clichy oli myös vammakierteessä mutta Colen lähdön jälkeen otti nuorena tontin haltuunsa ja pysyi ehjänä. Ja samalla tavalla myös COle ajettiin nuorena joukkueeseen. Gibbsillä on edellytykset nousta nopeastikin Clichyä paremmaksi laitapakiksi.\nRe: Hankintoja kaudeksi 2011-2012 ja siirtohuhut. Joku muodollisuus tuossa Gervinhon diilissä on vielä olemassa, ainakin Arsenalin sivujen mukaan. Mutta kyllähän sitä silti varmana voidaan pitää, koska asiasta tiedotettiin. Jos Gervinho oli nimenomaa Bendtnerin korvaaja niin ihan ok. Olen ollut ja olen edelleen hieman skeptinen, mutta toivottavasti osoittaa meikäläisen epäilykset vääriksi. Bendtner ja Almunia siis jäivät pois, koska neuvottelevat siirroista muualle. Kaiken järjen mukaan keskustelut myös ovat varsin pitkällä koska Wenger asiasta julkisuudessa puhui. Bendtnerin on huhuttu menevän Saksaan, Dortmund ja Bremen on vahvimmin mainittu. Yhtenä skenaariona on mainittu vaihtokauppa jossa Mertesacker siirtyisi Pohjois-Lontooseen. Pääpelaamiseen Mertesacker toisi lisää ulottuvuutta, mutta miehen ilmeinen hitaus hieman jännittää. Almunian taas odotetaan palaavan Espanjaan. Wenger kertoili myös, että Clichylle ei olla hommaamassa korvaajaa. Gibbsin ja Traoren lisäksi Vermaelen voipi pelailla tuolla. Mielestäni tuo tarkoittaa sitä, että yksi toppari olisi tulossa. Mutta toisen topparin edestä tarvisi sitten myydä jo Squillaci pois. Jenkinson on ilmeisesti ollut ihan vakuuttava harjoituksissa, koska mies taidettiin jo nostaa edustukseen, ainakin tässä vaiheessa.\nRe: Kesäloma, siirtomarkkinat, kuka jää - kuka lähtee? Tämähän nyt on ihan höpöhöpöä. Spursin väki on tyhmää jos kuvittelevat, että ekaa kertaa CL:ään selvinnyt joukkue voisi lupailla saman herkun jatkuvan. Modric on vielä hemmetin paljon tyhmempi jos olisi muka tuollaista uskonut. Kyllä tässä saa olla melkoinen venkoilija, että saa Levystä sopimuksen rikkojan. Mistään sopimuksesta ei ole mitään muuta tietoa, kuin Modricin avautuminen. Ja vaikka sellainen olisi olemassa, niin eiköhän Levy ole omistajana se, joka päättää pelaajan hinnan.\nRe: Kesäloma, siirtomarkkinat, kuka jää - kuka lähtee? Niin, eikös tuosta jutusta ainakin jossain määrin käynyt ilmi, että viime kesänä oli sovittu että sopivanlaisen tarjouksen tullessa saisi mahdollisesti lähteä. Noin sen itse ymmärsin, mutta onhan tuo lopulta aika ympäripyöreä. Eipä kai Modric nyt ainakaan itse voi määritellä, että mikä hyvä tarjous. Jos transfermarketin reilu £18 milliä (hankintahinta) on edes hieman viitteellinen, niin kyllähän tarjouksen pitää olla selkeästi enemmän kuin Chelsean huhuttu £22 milliä.


Toshiba Camileo S20 Arvostelut - alaTest.fi\nalaTest on kerännyt ja analysoinut 272 arvostelut tuotteelle Toshiba Camileo S20. Keskimääräinen antama arvosana tälle tuotteelle on 4.3/5, verrattuna keskimääräiseen arvosanaan 4.0/5 kategoriassa Videokamerat.\nKäyttömukavuus, kannettavuus, koko, Vastinetta rahalle, Tyylikkyys\nMe analysoimme käyttäjien ja ammattilaisten antamia arvosteluita, tuotteen ikää ja muita seikkoja. Verraten muihin tuotteisiin kategoriassa Videokamerat, Toshiba Camileo S20 on saanut alaScore™-arvosanan 85/100 = Erittäin hyvä.\nNäytetään 240 arvostelu(a)\nNäyttää 1 - 10, 240:sta Näytä arvostelut: Suomi:ksi | muissa kielissä\nAmmattilaisten arvostelun tuottaa : Joanna Stern (engadget.com)\nAmmattilaisten arvostelun tuottaa : PC Advisor (techadvisor.co.uk)\nAmmattilaisten arvostelun tuottaa : George Cole (reghardware.co.uk)\nHintavertailu tuotteelle Toshiba Camileo S20


Miksi jotkut lääkkeet aiheuttavat päänsärkyä? - Askel Terveyteen\nMiksi jotkut lääkkeet aiheuttavat päänsärkyä?\nSyy siihen, miksi jotkut lääkkeet aiheuttavat päänsärkyä, voi vaihdella hoidettavan sairauden tyypin ja käytettyjen lääkkeiden mukaan. Jatka lukemista saadaksesi lisätietoa aiheesta.\nKaikki lääkkeet, joita otat kivun ja epämukavuuden lievittämiseksi, voivat aiheuttaa jonkinlaista päänsärkyä. Se voi kestää yli 2 viikkoa, jolloin se johtuu yleensä särkylääkkeiden yliannostuksesta.\nLääkityksen aiheuttaman päänsäryn oireet voivat vaihdella hoidettavan sairauden tai kivun tyypin sekä käytetyn lääkityksen mukaan.\nKyseessä on päivittäin tai melkein päivittäin toistuva kipu, joka herättää usein aikaisin aamulla. Se paranee kipulääkkeiden kanssa, mutta ilmestyy uudelleen heti, kun lääkityksen vaikutukset loppuvat.\nJoidenkin lääkkeiden käyttö voi aiheuttaa päänsärkyä. Tämä on yleistä niillä, jotka sekoittavat kipulääkkeitä.\nMitkä lääkkeet aiheuttavat päänsärkyä?\nEmme tiedä tarkalleen, miksi joidenkin lääkkeiden ottaminen aiheuttaa päänsärkyä. Riski vaihtelee lääkityksen mukaan.\nOn myös hyvä tietää, että mikä tahansa lääkitys vakavaan päänsärkyyn voi aiheuttaa tällaista päänsärkyä. Tämänkaltaisia lääkkeitä ovat:\nSärkylääkkeet, kuten aspiriini ja asetaminofeeni, tai useiden särkylääkkeiden yhdistelmä, voi aiheuttaa päänsärkyä. Varsinkin jos otat niitä useita päiviä kerrallaan.\nTulehduskipulääkkeet (NSAID), kuten ibuprofeeni ja naprokseeni, ovat myös syyllisiä, ja niiden liiallinen tai jatkuva kulutus aiheuttaa päänsärkyä.\nSeuraava ryhmä sisältää vahvempia lääkkeitä, kuten triptaanit, opioidit tai kipulääkkeiden yhdistelmä. Niitä ei tule ottaa enempää kuin kymmenen päivää kuukaudessa, muuten ne todennäköisesti aiheuttavat jatkuvaa päänsärkyä niille, jotka jo kärsivät kivuista tai migreenistä.\nOpioidit ovat oopiumista tai synteettisistä oopiumyhdisteistä johdettuja kipulääkkeitä, jotka sisältävät kodeiinin ja parasetamolin yhdistelmiä. Lisäksi päänsärky on paljon pahempi kipulääkkeiden väärinkäytön kuin triptaanin väärinkäytön yhteydessä.\nLääkkeet, jotka aiheuttavat päänsärkyä: riskitekijät\nKrooninen päänsärky, erityisesti migreenipäänsärky.\nPäänsärkylääkkeiden tiheä käyttö (riski kasvaa, jos otat kipulääkkeiden yhdistelmää vähintään kymmenen päivän ajan kuukaudessa, ja riski kasvaa myös, jos otat särkylääkkeitä yli 15 peräkkäisenä päivänä kuukaudessa).\nMikäli kärsit jo valmiiksi päänsärystä tai migreenistä, se voi lisätä lääkepäänsärkyjen riskiä.\nOnko tällaiseen päänsärkyyn hoitoa\nEnsimmäinen asia, joka sinun on tehtävä, jos koet usein lääkityksen aiheuttamia päänsärkyjä, on vähentää näiden lääkkeiden käyttöä rikkoaksesi kipusyklin. Kun diagnoosi on vahvistettu, ensimmäinen asia jonka lääkäri tekee on ilmoittaa potilaalle ja ohjata hänet neurologin luokse.\nMyöhemmin lääkäri voi ohjeistaa sinua lopettamaan lääkityksen ottamisen välittömästi tai pienentämään annosta asteittain.\nPäänsäryt ovat kuitenkin yleisiä, kun lopetat lääkityksen ottamisen. Tämä johtuu siitä, että tällainen päänsärky liittyy yleensä suoraan käyttämäsi kipulääkkeen tyyppiin, käyttöaikaan ja käytettyihin annoksiin.\nYleisin hoito-ohjelma on ei-steroidisella tulehduskipulääkkeellä. Naprokseeni esimerkiksi 12 tunnin välein 2-3 viikon ajan.\nVoit käyttää myös prednisonia annoksella 60-100 mg / päivä ja seurata sitten laskevaa mallia jopa 14 päivän ajan.\nKuten näette, lääkeriippuvuus voi olla riskitekijä liikakulutuksesta johtuville päänsäryille. Siksi on mahdollista kokea vieroitusoireita, kuten:\nNämä oireet kestävät yleensä kahdesta kymmeneen päivään, mutta voivat kuitenkin jatkua useita viikkoja. Monissa tapauksissa potilas voi kokea jopa ahdistusta tai oksentelua ensimmäisten päivien aikana.\nLääkkeet, jotka aiheuttavat päänsärkyä\nSärkylääkkeiden liiallisesta kulutuksesta aiheutuvat päänsäryt ja ensisijaisten päänsärkyjen lisääntyminen ovat estettävissä. Perusterveydenhuollon lääkärit voivat myös määrätä ennalta ehkäiseviä päänsärkyhoitoja, joilla estetään tällaisten lääkkeiden liikakäytöstä aiheutuvia kipusyklejä.\nMonet hakevat lääkinnällistä apua päänsärkyyn. Se ilmestyy yleensä niin usein ja sellaisella voimakkuudella, että se aiheuttaa ahdistusta ja pahaa ...


Abortin täyskielto tappaa naisia ja tyttöjä El Salvadorissa - Amnesty International, Suomen osasto\nto, syys 25, 2014 15:30 CET\nAbortin täyskielto pakottaa naiset ja tytöt tekemään abortteja vaarallisissa olosuhteissa ja jatkamaan raskauksia, jotka vaarantavat heidän henkensä, selviää ihmisoikeusjärjestö Amnesty Internationalin tuoreesta raportista.\nAmnesty Internationalin raportti On the brink of death: Violence against women and the abortion ban in El Salvador kertoo, kuinka abortin kaikissa olosuhteissa kieltävä laki pakottaa naiset ja tytöt tekemään abortteja salassa ja aiheuttaa siten vuosittain satojen naisten ja tyttöjen kuoleman. Törkeä laki ajaa aborttia toivovat naiset epätoivoisiin ratkaisuihin: nielemään rotanmyrkkyä ja työntämään neulepuikkoja ja muita teräviä esineitä sisäänsä.\n”Naisten ja tyttöjen alistaminen El Salvadorissa on kuvottavaa ja verrattavissa kidutukseen. Valtio kieltää heidän perustavanlaatuisen oikeutensa tehdä päätöksiä omasta kehostaan ja rankaisee ankarasti, jos he uskaltavat tehdä niin”, sanoo Amnestyn seksuaalisuuteen ja sukupuoleen perustuvan syrjinnän asiantuntija Tiina Oikarinen.\n”On järkyttävää, että aborttikielto koskee myös niitä naisia ja tyttöjä, joiden terveyden raskaus vaarantaa. Valtio pakottaa heidät valitsemaan kahdesta mahdottomasta vaihtoehdosta: joko vankilatuomio abortista tai kuolemantuomio siitä, etteivät he tee mitään pelastaakseen henkensä.”\nAnkaria vankeusrangaistuksia ”murhasta”\nLain mukaan abortin tehneille naisille ja tytöille voidaan tuomita kahdesta kahdeksaan vuoteen vankeutta. Keskenmenon saaneita naisia, joita voidaan syyttää ”murhasta”, voi odottaa jopa 50 vuoden vankeusrangaistus.\nNäin kävi María Teresa Riveralle, joka suorittaa tällä hetkellä 40 vuoden vankeusrangaistusta saatuaan keskenmenon.\nRiveralla oli jo entuudestaan 5-vuotias lapsi, eikä hän tiennyt tulleensa uudelleen raskaaksi ennen kuin hän sairastui työpaikallaan vaateliikkeessä. Riveran anoppi löysi hänet vertavuotavana vessan lattialta ja vei hänet sairaalaan. Sairaalan työntekijä teki Riverasta ilmoituksen poliisille, ja häntä kuulusteltiin sairaalassa ilman lakimiehiä.\nHeinäkuussa 2012 Rivera tuomittiin syyllisenä murhaan siitä huolimatta, että häntä vastaan esitetyissä todisteissa oli suuria puutteita. Mikäli syyttäjän esittämät keskeiset todisteet pitäisivät paikkaansa, Rivera olisi keskenmenon saadessaan ollut yhdennellätoista kuulla raskaana.\nMaría Teresa Riveran tuomio on yksi esimerkki raskauteen liittyvistä vankeusrangaistuksista. Rivera, kuten suurin osa muista Amnestyn haastattelemista abortista tai keskenmenosta syytetyistä naisista, kuuluu El Salvadorin köyhimpään sosiaaliluokkaan. ”Abortin täyskielto on institutionalisoitua valtion harjoittamaa naisiin kohdistuvaa väkivaltaa. Väkivalta kohdistuu köyhiin ja nuoriin: rikkaiden saatavilla olevat yksityiset sairaalat eivät ole ikinä ilmiantaneet abortin tehneitä tai keskenmenon saaneita naisia poliisille, vaan kaikki ilmoitukset tulevat julkisista sairaaloista”, Oikarinen toteaa.\nAlistavat aborttilait osa laajempaa naisten syrjintää\nAlistavat aborttilait ovat osa laajempaa naisiin kohdistuvaa syrjintää El Salvadorissa. Sukupuoleen liitetyt stereotypiat vaikuttavat myös oikeuden päätöksiin, kun tuomarit kyseenalaistavat naisten luotettavuuden. Syrjivät asenteet naisia ja tyttöjä kohtaan tarkoittavat myös, että heidän on lähes mahdotonta saada tietoa seksuaaliterveydestä tai ehkäisystä.\n”El Salvadorin hallitus ei ole onnistunut puuttumaan laajalle levinneeseen naisiin kohdistuvaan syrjintään, ja se rajoittaa naisten ja tyttöjen elämää. Epätasa-arvo ja syrjintä odottavat myös tulevien sukupolvien naisia, ellei heille tarjota mahdollisuutta kattavaan seksuaalikasvatukseen ja seksuaali- ja lisääntymisterveyspalveluihin, kuten ehkäisyyn”, sanoo Tiina Oikarinen.\n”Amnesty vaatii El Salvadorin hallitusta dekriminalisoimaan abortin, eli poistamaan abortin rangaistavuuden kaikissa tapauksissa. Hallituksen on myös kiireellisesti vapautettava kaikki abortin tai keskenmenon perusteella vangitut naiset ja tytöt ja taattava mahdollisuus aborttiin vähintäänkin silloin kun raskaus uhkaa naisen tai tytön terveyttä, on seurausta raiskauksesta tai kun sikiö on pahoin vaurioitunut ”, Oikarinen jatkaa.\nEl Salvador on yksi Latinalaisen Amerikan seitsemästä maasta, joissa abortti on lailla kielletty. Muita maita ovat Chile, Dominikaaninen tasavalta, Haiti, Honduras, Nicaragua ja Suriname. Jotkut näistä valtioista, kuten Chile, ottavat jo ensimmäisiä askelia korjatakseen aborttilakinsa\nAbortin täyskielto tuli voimaan El Salvadorissa vuonna 1998.\nSalaiset abortit ovat abortin täyskiellosta huolimatta erittäin yleisiä. El Salvadorin terveysministeriön mukaan vuosien 2005 ja 2008 välisenä aikana maassa tehtiin melkein 20 000 aborttia. Amnesty arvioi todellisen määrän olevan kuitenkin hyvin paljon suurempi.\nMaailman terveysjärjestön (2011) mukaan 11 prosenttia abortin tehneistä salvadorilaisista naisista ja tytöistä kuoli.\nIhmisoikeusjärjestö Agrupación Ciudadana por la Despenalizacion del Aborto mukaan vuosien 2000-2011 välisenä aikana El Salvadorissa syytettiin 129 naista ja tyttöä abortista tai keskenmenon perusteella ”murhasta”. Näistä naisista 23 tuomittiin abortin tekemisestä ja 25 tuomittiin murhasta. Kaikki ilmoitukset heistä tehtiin julkisista sairaaloista: yksityisistä sairaaloista eivät ole ikinä ilmiantaneet abortin tehneitä tai keskenmenon saaneita naisia.\nTeiniraskaudet ovat El Salvadorissa yleisiä. El Salvadorin terveysministeriön (2013) mukaan 23 prosenttia 15-19-vuotiaista tytöistä on ollut raskaana ainakin kerran. Melkein puolet heistä oli alle 18-vuotiaita, eikä raskaus ollut suunniteltu. Aborttikiellon aiheuttama ahdinko johtaa nuorten itsemurhiin. Yli puolien raskaana olleiden 10-19 tyttöjen kuolinsyistä on itsemurha.\nVuonna 2013 16 tyttöä ja naista syytettiin El Salvadorissa abortin tekemisestä. Kuusi heistä oli alle 17-vuotiaita.\nKannatus abortin dekriminalisoinnille on kasvussa El Salvadorissa. Vuonna 2013 tehdyn selvityksen mukaan 74 prosenttia salvadorilaisista kannattaa abortin sallimista tilanteessa, jossa raskaus vaarantaa naisen terveyden.\nMaailman terveysjärjestön (2012) mukaan vaaralliset abortit aiheuttavat globaalisti vuosittain melkein 50 000 naisen ja tytön kuoleman ja johtavat jopa viiden miljoonan naisen tai tytön vammautumiseen.\nAmnesty International , Amnesty , ihmisoikeudet , naisiin kohdistuva väkivalta , abortti , salvador


Hurja Naudan Jälkiveri 0,4 L - Kotielaintarvike.fi verkkokauppa\nHurja naudan jälkiveri 0,4 l\nHurja Naudan Jälkiveri 0,4 L. Kotimainen naudan jälkiveri pakattu kierrekorkilliseen 0,4 litran muovipulloon. Jälkiverta käytetään mm. koirien jälkikoulutukseen. Pakattu pulloon, pullossa naudanverta 4dl. Tutustu lisää..\nHurja Naudan Jälkiveri 0,4 L. Kotimainen naudan jälkiveri pakattu kierrekorkilliseen 0,4 litran muovipulloon. Jälkiverta käytetään mm. koirien jälkikoulutukseen. Pakattu pulloon, pullossa naudanverta 4dl.


Ravintola ja baari Hotellit Tanska Kööpenhamina Scandic Sluseholmen Ravintola ja baari Baari\nVoit lukea päivän lehdet baarissa tai seurata vilkkaan vastaanoton tapahtumia. Tarjoamme täällä kaikkea kylmästä hanaoluesta rauhoittavaan teekupilliseen ja pähkinöihin. Voit katsella kaikki suurimmat urheilutapahtumat suuresta TV:stä tai testata taitojasi biljardissa.\nViihtyisä baari sijaitsee vastaanoton ja aulan vieressä. Baari sopii täydellisesti pikaisiin, rentoihin tapaamisiin kahvikupin äärellä. Ammattitaitoiset baarimikot valmistavat suosikkijuomasi tai suosittelevat lasillisen hyvää viiniä. Voit myös nauttia juomasta ja pikkusuolaisesta terassilla - Tanskan vaihtelevan sään salliessa.\nTarjoilemme aamiaista ja päivällistä modernin ravintolamme rennossa ympäristössä. Sään salliessa voit nauttia ruoasta aurinkoisella terassillamme.


Ilmanraikastin HETI Raikas päärynä 150ml| netistä Ilmanraikastin | ECO-toimistotarvikkeet verkkokauppa\nIlmanraikastin HETI Raikas päärynä 150ml| hinta 4,41€\nIlmanraikastin Ecolta hintaan 4,41 €\nIlmanraikastin HETI Raikas päärynä 150ml|. Se on laadukas toimistotarvike, jonka toimituksen kesto verkkokaupasta tilattuna 1-2 päivää. HETI Raikas ilmaraikastaja toimii tehokkaasti saniteettitiloissa, pukuhuoneissa, hotellihuoneissa ja jopa jäte-ja tupakointitiloissa. Heti Raikas- sitoo ja neutralisoi epämiellyttäviä hajuja jättäen kohteeseen miellyttävän ja raikkaan päärynän tuoksun.\nTäsmällinen toimituspalvelumme kuljettaa tilauksen toimitusosoitteeseen kello 8.00 - 15.00. Kuopio, Turku, Helsinki... siis minne tahansa Suomeen.\nYli 120 € tilaus toimitetaan aina rahtivapaasti! Eco-toimistotarvikkeet on taloudellinen ja tasokas tarvikkeiden verkkokauppa toimistoon. Kotimainen verkkokauppamme on helposti käytettävä ja tuotteet toimitetaan nopeasti tarjoushintaan. Helppoa – lisää vain tarvikkeet rekisteröitymättä tilaukseen ja lähetä! Ekologinen ja laadukas toimistotarvikevalikoima on valmistettu ympäristöystävällisesti, myös kierrätys huomioiden.\nIlmanraikastin HETI. Ekologiset toimistotarvikeet valikoima on laajentunut. Meiltä löydät yli 6000 edullista konttoritarviketta.\n26980 Ilmanraikastin HETI Raikas päärynä edullisesti netistä\nVerkkokaupasta halvalla Ilmanraikastin HETI Raikas päärynä - EAN-koodi: 6414504266871\n4,41€ / kpl alv 0%\nHinta 29,93€ / pkt\nHinta 3,30€ / pss


Arvoisa herra puhemies! On selvää, että tässä on vähän hämmennyksen vallassa, koska tähänastinen käsitys on ollut se, että ILO-sopimukseen 169 ei voi tehdä varaumia. Sopimuksesta ei voi jättää mitään pois, ja kun sopimus on ratifioitu, se on sellaisena voimassa olevaa oikeutta, joka velvoittaa Suomen valtiota. Ja kun sopimuksen 14 artiklassa säädetään, että alkuperäiskansan maanomistusoikeus on tunnustettava, tämä tarkoittaa omistusoikeutta, eikä tätä voida muuksi muuttaa hallitusten esityksessä olevalla maininnalla. Eli ILO-sopimus tulee hyväksyä sellaisenaan tai sitten sitä ei tule hyväksyä lainkaan. Sitten kun nimet on sopimuksessa alla, kyse on sopimuksen toimeenpanosta, ja sen sisältö sitoo sellaisenaan.\nTietenkin nyt jää kysymys siitä, mikä merkitys on tällä lausumalla. Voidaan toisaalta kyseenalaistaa myös se, mikä merkitys on saamelaiskäräjien päätöksellä tässä asiassa. Kun seuraavat saamelaiskäräjät kokoontuu, se voi katsoa, että edellisten käräjien päätökset eivät sido sitä. Tämä on se ydinkysymys: mihin tässä asiassa voi uskoa? Tämän varmasti tulevaisuus tulee näyttämään. En tiedä, onko tässä salissa vielä selvyyttä riittävästi tästä asiasta.\nEdellinen artikkeli: Pohjois-Suomen sd-kansanedustajat tyytyväisiä matkapuhelinverkon kehittämiseen\nSeuraava artikkeli: Johanna Ojala-Niemelä (sd): puheenvuoro aiheeseen Hallituksen esitys eduskunnalle itsenäisten maiden alkuperäis- ja heimokansoja koskevan yleissopimuksen hyväksymisestä sekä laeiksi yleissopimuksen lainsäädännön alaan kuuluvien määräysten voimaansaattamisesta ja Metsähallituksesta annetun lain muuttamisesta (2.12.2014)


Synnyinkaupunkini Hanko » Umami\nJulkaistu 3. 9. 2018 Teksti Tiia Koskimies, kuvat Hangon turistitoimisto Ei kommentteja Luonto ja vapaa-aika\nLehdistölle lähetettiin keväällä kutsu tulla tutustumaan Hangon turistitarjontaan. Minäkin sain sellaisen. Toimittajille oli varattu tutustumiskierros kaupunkiin.\nKohteet ovat minulle kovin tutut, joten paljasjalkaisena hankolaisena ajattelin kertoa synnyinkaupunkini tunnelmista lyhyesti oman versioni.\nHangon palvelut ovat huimasti parantuneet nuoruusvuosistani. Ruokakaupat ovat monipuolisia ja pienten putiikkien ja kahviloiden pitäjät innokkaita sekä kekseliäitä tunnelmien luojia. Tunnetusti kesäksi kaupunki herää henkiin. Satamat täyttyvät hulppeista vierasveneistä ja idylliset rintamamiestaloista korjatut huvilat tekevät kakkosasunnoiksi hyvin kauppansa. Osa ”mökkiläisistä” pelaa golfia ahkerasti ja siihen Suomen eteläisimmässä kärjessä on loistavat mahdollisuudet. Kenttä oli 2017 auki vielä joulukuun alussakin! Helsingistä Hankoon on puolentoistatunnin ajomatka ja tie uusi sekä hyvä perille saakka.\nErilaisiin kesätapahtumiin ja harrastusmahdollisuuksiin voi tutustua oheisen linkin kautta. Niitähän Hangossa myös riittää koko kesäkaudeksi juhannusjuhlista, unikeonpäivään ja syksyisiin muinaistuliin, joiden sytyttäminen ilotulituksineen lopettaa kesäkauden.\nErityisesti Hangon juhannus ja Regatta-purjehdusviikko ovat kuuluisia tapahtumia. Regatalla on ollut varsin huono maine, mutta tapahtuma on pikkuhiljaa siistiytynyt, eikä vedä enää puoleensa pussikaljanuorisoa pahantekoon kuten joinakin aiempina vuosina. Mahtavilta kallioilta voi seurata purjevenekisoja pitkin päivää. Regattaviikoksi pitää varata huoneet ja ravintolapaikat todella hyvissä ajoin. Jos sää on hyvä, suosittelen piknikkejä Hangon rannoille ja sileille Kasinon kallioille.\nHanko on pieni kaupunki, sen ympäri jaksaa hyvin vaikka pyöräillä. Suomen eteläisimpään, Tulliniemen kärkeen, pääsee tutustumaan parhaiten kävelemällä. Se on ympäri vuoden lintubongareiden paratiisi. Muuttolintuja bongataan myös golfkentän läheisellä luontopolulla ja kosteikoilla.\nRantoja pitkin kävelemällä idyllisen pikkukaupungin yksityiskohtia näkee parhaiten. Appelgrenintie on kuuluisa vanhoista ”pitsihuviloistaan”. Se johtaa Plagen-rannalle, jossa lapset pyörivät kuuluisassa ja paljon kuvatussa vesikarusellissa.\nMyös Bellevuen ranta on suosittu kävelyreitti kaikkina vuodenaikoina. Merimaisema ja taivaan värit vaihtuvat päivittäin sään mukaan. Toisessa päässä kävelyreittiä odottaa Neljän tuulen tupa. Kesällä sinne voi poiketa kahville maistelemaan kuuluisaa mansikkakakkua. Aukiolo kannattaa tarkistaa. Se on myös suosittu juhlapaikka. Mannerheimin huvila sijaitsee vieressä.\nHankoa kehutaan kesäkaupunkina. Itse pidän siitä kaikkina vuodenaikoina. Ehkä elo-syyskuu ovat parhaat kuukaudet, kun tähdet ja täysikuu on saatu taas takaisin ja pahimmat ruuhkat ohi. Sirkat sirittävät ja illat ovat lauhkeita. Merivesi pysyy lämpimänä pitkälle syksyyn. Kalliot varastoivat auringonlämpöä ja luovuttavat sitä pimeneviin, samettisiin iltoihin.\nSyysmyrskyt ovat Hangossa ihan parhaita! Hankolaiset itsekin tulevat katsomaan ja valokuvaamaan, kun aallot lyövät etelämyrskyssä aallonmurtajan yli. Syksyllä meressä ja taivaassa näkyvät kaikki mahdolliset harmaan sävyt. Joulunaika on Hangossa aivan ihana! Rauhallinen, ehkä lumetonkin, mutta meressä ja taivaassa on paljon katseltavaa ja vesilintuja riittää jäiden tuloon saakka. Tervemenoa Hankoon syksyllä ja talvella kokemaan meriluonnon kauneus!\nRafael Saifulinin patsas Itäsatamassa viehättää kaikkina vuodenaikoina. Lue linkistä tarina.\nTestaa Hangon kuuluisa kasino uudessa loistossaan.\nItäsatamassa ja makasiiniravintoloissa riittää syksylläkin tunnelmaa.\nNana Närhi löytää mukavan asuintalon sitä etsivälle.\nHangossa ajatuksilla on tilaa lentää.\nIltahämyinen pääkuva Hangon turistitoimiston sivulta.\nAiheet: hangon ravintolat, hanko, kesäkaupungit, rafael saifulin, suomen eteläisin kärki, Suomen matkailu


Näyttävät luksussalaatit | Maku\nRakenna juhlabuffetti ruokaisista salaateista, maukkaista kastikkeista ja erilaisista leivistä. Kun kylmät salaatit ovat valmiina pöydässä tarjolla, ehdit itsekin nauttia juhlistasi. Käytä salaatteihin monipuolisesti laadukkaita raaka-aineita, anna puhtaiden ja raikkaiden ainesten makujen erottua.\n* Ruokasalaattien valmistaminen lähtee itse salaatin maustamisesta. Yksinkertaisimmillaan ruokaisan salaatin pohjana on oliiviöljyllä, suolalla ja pippurilla maustettu revitty salaatti. Yhdistelemällä eri salaattilajikkeita, vihanneksia ja pääraaka-aineita voi rakentaa lukemattomia erilaisia salaattimuunnoksia.\n* Erilaisten salaattien ja yrttien valikoima on runsas ja uutuuksia ilmestyy kauppoihin jatkuvasti. Vaihtelua salaatteihin tuovat japanilainen persilja, perilla, mitsuna, frisee, erilaiset basilikat, vuonankaali, mangoldi ja paksoi.\n* Hyödynnä salaatteihin myös mahdollisuuksien mukaan oman puutarhan, kasvimaan tai luonnon tuotteita. Väriä salaatteihin saat syötävistä kukista, joita löytyy niin puutarhasta kuin luonnostakin. Esimerkiksi nuoria lehtiä ja versoja voit käyttää lisämakua antamaan, kokeile esimerkiksi herneenversoja, vehnänorasta, apilaa, voikukkaa, auringonkukanversoja, kesäkurpitsankukkaa, suolaheinää, krassinkukkaa, punajuuren naatteja, ketunleipää tai siankärsämöä.\n* Jos valmistat nämä kaikki salaatit buffetpöytään, suunnittele työvaiheet ajoissa. Tee sarjatyötä ja paahda esimerkiksi kaikki pähkinät ja siemenet kerrallaan uunissa leivinpaperin päällä 225 asteessa, kunnes ne ovat saaneet väriä. Voit myös paahtaa pähkinät kuivalla pannulla kullanruskeiksi.\n* Jos sinulla ei ole riittävän isoja tarjoiluastioita salaateille, valmista salaattia toiseen kulhoon jääkaappiin ja täydennä pöydässä tyhjenevää kulhoa.\n* Voit joko sekoittaa kastikkeet salaatteihin, tai tarjota erikseen niin, että jokainen saa itse kaataa kastikkeen salaattiinsa.\n* Kata pöytään myös suola- ja pippurimyllyt sekä yhdeksi kastikevaihtoehdoksi laadukasta, valmiiksi maustettua öljyä ja balsamicoa.\nTaivaalliset pisarat -salaattikastike


Maapallon kokoisia ratkaisuja - Maailman Kuvalehti\nKirjakauppojen hyllyt notkuvat nyt globalisaatiokirjallisuutta. Katsaus kirjallisuuteen osoittaa todeksi teesin, että globalisaatiolla ei ole vain yhtä mallia.\nTämän syksyn aihe on globalisaatio, julistivat tulevien tietokirjojen katsaukset puolisen vuotta sitten. Useat kustantamot olivat päättäneet julkaista talouden maapalloistumista käsittelevää kirjallisuutta – hyvä ajoitus, kun katsoo, kuinka vilkasta mutta toisaalta yksipuolista julkinen keskustelu aiheesta on ollut.\nKirjojen perusteella näyttää siltä, että globalisaation vastustajaksi ei taida itseään määritellä nykyisin juuri kukaan, mutta vaihtoehtoisen globalisaation haku on kovaa. Tätä käsitepeliä tärkeämpää on kuitenkin hahmottaa, mitä globalisaatiolla tarkoitetaan – jos määritelmä on selvä, ilmiöön pitäisi voida ottaa myös kielteinen kanta.\nGlobalisaation merkitystä voi lähteä hakemaan David Heldin ja Anthony McGrewn kirjasta Globalization/anti-globalization, joka on juuri ilmestymässä suomeksi. Lyhyeen ja kompaktiin kirjaan on pakattu analyysi lähes kaikesta globalisaatioon liittyvästä. Ilmiötä lähestytään määritelmän kannalta: millä perustein voidaan väittää, että globalisaatio on todellisuutta? Analyysi jatkuu kansallisten kulttuurien rapautumista koskevan huolen käsittelyllä, päästen sitä kautta talouteen, globalisaation ”kovaan ytimeen”.\nGlobalisaatioon tyytymättömiä on maailma täynnä, ja monia globalisaatiokritiikki hämmentää juuri kriitikoiden moninaisten lähtökohtien vuoksi. Kirjassa asetetaan yhteyteensä globalisaatiokantojen kirjo uusliberaaleista reformoijiin ja protektionisteista radikaaleihin. Luokittelut helpottavat laajan asian ymmärtämistä, vaikkakin välillä ideologiat tuntuvat istuvan lokeroihinsa turhankin mutkattomasti.\nKirjoittajat itse vaativat ”globaalia sosiaalidemokratiaa”. Globalisaation ongelmien ratkaisut löytyisivät näin ollen keskeisten globaalien instituutioiden uudistamisesta. Kirjoittajat toki tuntevat myös projektinsa ongelmat: kansainvälisetkin järjestöt heijastavat vallitsevia valtasuhteita, kun haaste olisi juuri näiden valtasuhteiden oikaiseminen. Aivan oikein, ja siksi radikaalien mielipiteilläkin pitäisi olla käyttöä muutenkin kuin nelikentän täytteinä.\nHeldin ja McGrewn analyysi tuo esiin, että globalisaation ongelma voidaan määritellä hyvin monella tavalla – ja tarjotut ratkaisut ovat ongelman mukaisia. Hyvin usein esillä onkin kansallinen näkökulma, ”meidän” pärjäämisemme uudella tavalla jäsentyvässä talouskilpailussa. Hyvästä esimerkistä käy Elina Grundströmin toimittama kirja Globalisaation portinvartijat. Kirja on Suomen itsenäisyyden juhlarahaston rahoittama ja globalisaation ongelmat vastaavan sinivalkoisia.\nKirjassa jäsennetään globaalia taloutta keskittymällä yritysten ostotoiminnan systematiikkaan. Avainasemassa globaalitaloudessa ei nimittäin olekaan enää vienti vaan tuonti ja sen taitava organisointi. Tämän ovat suomalaisia aiemmin oivaltaneet ulkomaiset ketjuyritykset, jotka nyt tehokkuutensa avulla napsivat kotimaisia pikkufirmoja markkinoilta.\nKirjoittajien mukaan Suomessa olisi toimittava ajoissa ja ryhdyttävä organisoimaan yrityksiä ulkomaisen mallin mukaan globaalisti tehokkaiksi alihankintaketjuiksi. Kadonnut teollisuustuotanto ei palaa Suomeen, eivätkä yritykset pärjää nykymaailmassa hankkimalla tuotteita umpimähkään. Kirjoittajat laskevat, että hyvin organisoidulla ostotoiminnalla Suomeen voidaan saada jäämään 70-80 prosenttia tuotteen arvosta.\nMikään ratkaisu globaaliin epätasa-arvoon ei tietenkään ole kyseessä. Päinvastoin, tätä markkinoinnin ja valmistuksen arvon epäsuhtaa pidetään usein nimenomaan globalisaation ongelmana, ei sen ratkaisuna.\nToki globalisaatiota voi jäsentää myös Suomen kannalta. Mutta ylioptimismia on ilmassa, kun kirjassa vakuutellaan tuotannon eettisten ongelmien ratkeavan, kunhan suuryritykset tuntevat alihankkijansa paremmin. Globalisaation etiikkaan on parasta hakea painavampia keinoja.\nPolitiikalle on tilaa\nKriittisen globalisaatiokeskustelun jatkuvasti toistuva teesi on, että globalisaatiolla ei ole vain yhtä mallia. Vaihtoehtoja on ja niistä täytyy voida puhua. Teesin voi toki esittää hyvin monella tavalla. Keskenään erilaisia vaihtoehtoja voi lukea esimerkiksi monipuolisesta suomalaisesta Talouden demokratia -kirjasta ja Maailmanpankin pääekonomistinakin toimineen Joseph Stiglitzin teoksesta Globalisaation sivutuotteet.\nSuuri osa Talouden demokratian kirjoittajista suhtautuu kriittisesti koko talousjärjestelmään siinä missä professori Stiglitz vannoo markkinoiden ja talouskasvun nimeen – kunhan ne suunnitellaan oikein. Yhteistä kuitenkin on demokratian korostaminen.\nStiglitzin kirja on täyslaidallinen vasten IMF:n talouspolitiikkaa. Valuuttarahaston välttämättöminä esittämät talousohjelmat ovat hänen mukaansa johtaneet epävakauteen ja talousromahduksiin ympäri maailmaa. Ohjelmien taustalla olevia teorioita hän ei pidä tieteellisestikään uskottavina, saati demokraattisina.\nKäsittely on mielenkiintoista kahdestakin syystä. Ensinkin Stiglitz on itse katsonut tapahtumia vallan huipulta. Harva on tottunut pitämään Stiglitzin Maailmanpankkia näin kovasti erimieliseltä IMF:n kanssa. Toiseksi Stiglitz katsoo globalisaatiota harvinaisesta näkökulmasta, nimittäin erityisesti siirtymätalouksien kautta. Globalisaatiokeskusteluun ei Suomessa ole useinkaan liitetty vaikkapa sellaista avainkysymystä kuten ”kuka menetti Venäjän”.\nStiglitz muistuttaa jatkuvasti, että talous on olemassa hyvinvointia varten. Siksi korkea työttömyys on liian kova hinta talousuudistuksista, eivätkä levottomuudet ole kenenkään etu. Jotain hälyttävää siinä on, että tarvitaan taloustieteen nobelisti muistuttamaan, ettei talous ole inhimillistä kärsimystä oikeuttava itseisarvo.\nLaajoja ilmiöitä on hyvä jäsentää myös paikallisemmin. Talouden demokratiassa tutkitaan esimerkiksi Intian maaseudun tarjoamia ja kotimaisia esimerkkejä talousuudistusten vaikutuksista. Kirjan ruokaturvaan ja paikallisrahaan johdattavat tekstit myös muistuttavat, että talouden kansainvälistymiselle on saatava myös rajoja. Paikallisuus voi olla arvokasta ihan sinänsäkin.\nTalouden demokratian erityinen ansio on, että se tarjoaa analyysin ja kritiikin ohella todellisia vaihtoehtoja. Oli puheena sitten sosiaalipolitiikka, energia tai aktivismiin sekoittuva reilu kauppa, kirjoittajat maalailevat mielenkiintoisia visioita, jotka ainakin pakottavat ilmoille kysymyksen ”miksi ei?”. Kun vaihtoehtojen merkitystä korostetaan, niitä täytyy myös olla tarjolla.\nKun huomataan, että tapoja järjestää taloutta on monia, nousee vastaan vallan ongelma. Kuka saa päättää taloudellisen toiminnan sisällöstä? Demokratian ja talouden ei aina tarvitse olla tukkanuottasilla. Stiglitzinkin mukaan monet kehitysmaiden taloustieteilijät ovat ennakoineet IMF:n ohjelmien tuhoisat seuraukset täysin oikein – heitä ei vain ole haluttu kuunnella.\nGlobaalin vallan analyysi monipuolistuu, kunhan suomennos Michael Hardtin ja Antonio Negrin kirjasta Imperiumi näkee päivänvalon. Hardt ja Negri ovat monelle nykyaktivistille keskeisiä teoreetikkoja, jotka selittävät maailmaa vallan ja sen vastarinnan kamppailuna. Heille nykyinen valta ei ole vain talousinstituutioiden tai johtavien valtioiden valtaa, vaan monimutkaisempi verkostoitunut valta, joka ei palaudu yksiselitteisiin keskuksiin. Ajat ovat muuttuneet teollisuusyhteiskunnan jälkeen. Samalla tavalla globaali vastarinta on – ja sen pitääkin olla – keskuksetonta ja runsasäänistä ”moninaisuutta”.\nMoninaisuudestahan globalisaatiokritiikissä on parhaimmillaan kyse: äänten runsaudesta yksiäänisen talousglobalisaation sijaan. Tätä runsautta suomalainen globalisaatiokirjallisuuskin varsin mukavasti osoittaa.


Elämä keskinäisten yhteyksien maailmassa — Euroopan ympäristökeskus\nElämä keskinäisten yhteyksien ...\nArticle Julkaistu 01.07.2011 Viimeksi muokattu 11.05.2021\nTopics: Resurssitehokkuus ja jätteet Resurssitehokkuus ja jätteet\nViisi vuotta sitten Itä-Kongossa Wailikalen alueella sijaitseva Bisie oli viidakkoa. Nyt viidakon tilalla on ahdas pikkukaupunki, joka on syntynyt kassiteriittilöydön seurauksena. Kassiteriitti on tinakiveä, joka on monien nykyaikaisten laitteiden virtapiireissä käytettävä tärkeä aine. Sitä on matkapuhelimessasi, kannettavassa tietokoneessasi, digitaalikamerassasi ja pelilaitteissa.\nKassiteriittia etsitään ahkerasti, ja se on hyvin arvokasta. Kuluttajaelektroniikan kysyntä onkin nostanut tinamalmin hinnan äkilliseen kasvuun. Financial Times-lehden mukaan sen hinta on noussut Lontoon metallipörssissä vuoden 2003 ja vuoden 2010 lopun välisenä aikana noin 5 000 dollarista yli 26 000 dollariin tonnilta.\nKongon metsien ja viidakoiden useille luonnonvaroille on nykyään suurta kysyntää, mutta Kongo pysyy silti hyvin köyhänä. Itä‑Kongossa on kuollut viimeisten 15 vuoden aikana yli 5 miljoonaa ihmistä useiden aseistautuneiden ryhmien välisessä sodassa. Lisäksi arviolta ainakin 300 000 naista on raiskattu.\nSamaa on tapahtunut ennenkin Kongossa, jonka Belgian kuningas Leopold II alisti siirtomaaksi yli sata vuotta sitten. Kuningas nousi yhdeksi maailman rikkaimmista miehistä myymällä kongolaista kumia. Tämä tapahtui teollistumisen aikaan, kun nopeasti kasvava autoteollisuus oli riippuvainen kumista.\nLuonnonvarojen pitkäaikainen kysyntämme ruokaa, vaatteita, asuntoja, kulkuvälineitä ja viihdettä varten kiihtyy, samalla kun tietyt luonnonvarat hupenevat kriittisen alhaisille tasoille.\nLuonnonvaroihin kohdistuu myös uudenlaista kysyntää esimerkiksi kasvipohjaisten kemikaalien valmistuksen tai fossiilisia polttoaineita korvaavan biomassan käytön seurauksena. Hupenevien luonnonvarojen kasvava kysyntä viittaa vakaviin riskeihin Euroopan kehityksessä.\n”Maailmankansalaisina Kongon väkivalta ja selkkauksia aiheuttavien mineraalien talteenotto koskettavat meitä kaikkia.”\nMargot Wallström, selkkauksissa ilmenevää seksuaalista väkivaltaa käsittelevä YK:n pääsihteerin erityisedustaja.\n“Vuonna 2000 annettu vuosituhatjulistus oli kansainvälisen yhteistyön virstanpylväs. Se siivitti kehitystoimenpiteitä, jotka ovat parantaneet satojen miljoonien ihmisten elämää eri puolilla maailmaa. Kahdeksan vuosituhattavoitetta tarjoavat koko kansainväliselle yhteisölle perustan, jonka pohjalta tehdä yhteistyötä yhteisen päämäärän saavuttamiseksi.\nTavoitteet ovat saavutettavissa, mutta köyhien elämää on parannettu sietämättömän hitaasti. Lisäksi ilmasto-, ruoka- ja talouskriisit murentavat joitakin kovalla vaivalla saavutettuja tuloksia.\nMaailmalla on resurssit ja osaamista, joita se tarvitsee voidakseen varmistaa, että mahdollisuus vuosituhattavoitteiden saavuttamiseen voidaan tarjota jopa köyhimmille maille ja muille maille, joiden kehittymistä sairaudet, maantieteellinen syrjäisyys tai sisäiset erimielisyydet hidastavat. Tavoitteiden saavuttaminen on meille kaikille kuuluva asia. Ellei niitä saavuteta, moninkertaistuvat maailmamme uhkakuvat, kuten epävakaus, epidemiat ja ympäristön rappeutuminen. Tavoitteiden saavuttaminen on oikotie kohti vakaampaa, oikeudenmukaisempaa ja turvallisempaa maailmaa.\nMiljardit ihmiset odottavat kansainvälisen yhteisön toteuttavan vuosituhatjulistuksen upean vision. Pitäkäämme tämä lupaus.”\nBan Ki-moon, YK:n pääsihteeri, The Millennium Development Goals Report 2010 (Vuosituhattavoitteita koskeva raportti vuodelta 2010) (YK, 2010)\nEurooppa ja uusi valtatasapaino\n2000-luvun edetessä yhä suurempi osa keskeisistä maailmanlaajuisista muutosvoimista jää eurooppalaisten vaikutusvallan ja -mahdollisuuksien ulkopuolelle. Tämä vaikuttaa resurssien saatavuuteen.\nMaailmassa on havaittavissa monien tärkeiden resurssien, kuten ruoan, veden ja polttoaineiden, tarjontaan ja saatavuuteen liittyvää huomattavaa epävarmuutta. Kiinan, Intian, Brasilian ja muiden maiden resurssitarpeet voivat tulevina vuosina samaa luokkaa kuin Euroopan, mikä aiheuttaa entistä suurempia ympäristöön kohdistuvia paineita.\nMuutamat kehittyvät kansakunnat käyvätkin kilpajuoksua kohti samanlaista taloudellista toimintaa kuin Euroopassa, ja niiden väestömäärät, kulutusmäärät ja tuotantokapasiteetit voivat ohittaa meidän väestömme, kulutuksemme ja tuotantomme. Niiden oikeutettu pyrkimys taloudelliseen ja sosiaaliseen kehitykseen johtaa maapallon raaka-ainevarantojen käytön kasvuun. Erityisesti Kiina on osoittanut olevansa mestari raaka-aineiden saatavuuden varmistamisessa eri maista ja eri alueilta.\nIhmisten määrä kasvaa, teknologia kehittyy ja valtioista riippumattomien yksityisten toimijoiden, kuten monikansallisten yhtiöiden, valta kasvaa. Koska kansainväliset ohjausjärjestelmät ovat heikot, nämä voimat uhkaavat kaikille maailmanlaajuisesti kuuluvaa vapautta käyttää luonnonvaroja ja varmistaa niiden saatavuus.\nGlobalisaatio: inhimillisen kehityksen kehys\nJuuri globalisaatio tarjoaa luonteensa vuoksi mahdollisuuksia ja keinoja erilaisen lopputuloksen saavuttamiseen. Meille kaikille ratkaisevan tärkeiden asioiden tehokkaan ja oikeudenmukaisen globaalin hallinnan lähtökohdat ovat olemassa.\nYK:n vuosituhannen kehitystavoitteet ovat esimerkki maailmanlaajuisesta poliittisesta prosessista, joka tähtää oikeudenmukaiseen ja kestävään inhimilliseen kehitykseen.\nKansainvälisissä ilmastoneuvotteluissa on edistytty viimeisen vuoden aikana. Joulukuussa 2010 allekirjoitettu Cancúnin sopimus on ensimmäinen YK:n asiakirja, jossa tunnustetaan, että ilmaston lämpeneminen on pidettävä alle 2 °C:ssa esiteollisen ajan lämpötilaan nähden.\nSopimuksessa vahvistetaan, että kehittyneet maat – joiden teollisuustoiminta ja jalanjälki ovat saaneet ihmisen aiheuttaman ilmastonmuutoksen aikaan – myöntävät kehitysmaille vuosittain 100 miljardia dollaria ilmastorahoitusta vuoteen 2020 mennessä. Sen nojalla perustetaan myös vihreä ilmastorahasto, jonka kautta suuri osa rahoituksesta kanavoidaan.\nInnovaatiot, kuten niin sanottu ”REDD+”- mekanismi (Reducing Emissions from Deforestation and Forest Degradation), mahdollistavat toimet metsäkadosta ja metsien tilan heikkenemisestä aiheutuvien päästöjen vähentämiseksi kehitysmaissa. Yksikään näistä toimenpiteistä ei olisi mahdollinen ilman maailmanlaajuisia hallintarakenteita ja yhteistyöhenkeä.\nEuroopan unioni pyrkii edistämään ratkaisujen etsimistä yhteistyössä yhteisiin haasteisiin ja tavoitteisiin. EU:n visio vuodesta 2020 sisältää älykkääseen, kestävään ja osallistavaan talouteen perustuvan kasvun strategian.\nValtiosta riippumattomien toimijoiden kasvava rooli\nMaailmanlaajuiset poliittiset prosessit ovat selvästikin tärkeässä osassa varmistettaessa, ettei talouskasvu tuhoa taustalla vaikuttavia luonnonjärjestelmiä. Globalisaation toisena pääpiirteenä on kuitenkin valtiosta riippumattomien toimijoiden merkityksen kasvu.\nMonikansallisilla yrityksillä kuten matkapuhelin- ja tietoteknologiayhtiöillä voi myös olla oma tehtävänsä kestävässä kehityksessä. Ensimmäinen yhtiö, joka todistaa, ettei sen tuotteissa käytetä ”konfliktimineraaleja”, vaikuttaa myönteisesti monien elämään ja hyötyy valtavista markkinointimahdollisuuksista.\nMeidän on sovellettava kohtaamiimme haasteisiin esimerkkejä alansa johtavien yhtiöiden innovatiivisesta tutkimuksesta ja kehityksestä. Meidän on hyödynnettävä kaikenlaisia käytettävissämme olevia ongelmanratkaisuvalmiuksia saadaksemme aikaan jatkuvaa kestävää kehitystä.\nMyös me kansalaiset olemme niin ikään ryhtymässä toimiin – yksilöinä ja kansalaisjärjestöjen kautta. Jotkut meistä osoittavat mieltään kaduilla. Toiset käyttävät aikaansa ja energiaansa elintarvike- tai yhteisöaktivismiin. Monet muuttavat kulutusvalintojaan minimoidakseen ympäristövaikutukset ja taatakseen oikeudenmukaisen tuoton kehitysmaiden viljelijöille. Keskeistä on kuitenkin se, että globalisaatio vaikuttaa meihin kaikkiin ja samalla alamme huomata, ettemme ole voimattomia vaan voimme vaikuttaa asioihin.\nKehitä, luo uutta, tee työtä, kouluttaudu\nMeidän on jatkettava kehittämistä, uuden luomista, työskentelyä ja itsemme kouluttamista ja meidän on oltava viisaampia käyttäessämme luonnonvaroja. Esimerkiksi vuosituhattavoitteiden ensimmäisenä, tärkeänä tavoitteena on turvata luonnonympäristö, josta kaikkein köyhimmät saavat päivittäisen elantonsa ja ovat siten riippuvaisia.\nTämä tarkoittaa sitä, että luonnonvaroja on käytettävä tavalla, joka tarjoaa paikallisyhteisöille mahdollisuuden selviytyä, tuottaa tämän jälkeen hyötyä ja sen jälkeen edistystä. Tämä on yksi suurimmista maailmanlaajuisista haasteistamme. Asia käy ilmi myös seuraavasta luvusta, joka koskee resursseja ja Intian metsissä asuvia ihmisiä.\nTämä on haaste, jossa eurooppalaisilla on suuri rooli. Maailman luonnonvarojen kestävä käyttö tulee vaikuttamaan keskeisesti taloudellisen vaurauden oikeudenmukaisuuteen, sosiaaliseen yhteenkuuluvuuteen ja ympäristön terveellisyyteen.\nVoit lukea YK:n hiljattain julkaiseman raportin nimeltä Pathways to a Green Economy (Kohti vihreää taloutta) osoitteessa:\nTohtori Frank Melcher johtaa Hannoverissa Saksan liittovaltion luonnonvarojen ja geologian tutkimuslaitoksessa tutkimusryhmää, joka kehittää keinoa sertifioida elektroniikassa käytetyt mineraalit samalla tavalla kuin timantteja sertifioidaan. Kullakin mineraalilla on oma ”sormenjälkensä”, joka liittyy sen alkuperään.\n”Otamme koltaanin ja kassiteriitin kaltaisten mineraalien sormenjäljet poraamalla näytteen läpi pienen reiän”, Melcher kertoo.\n”Skannaamme sitten näytettä 2–3 tunnin ajan, minkä jälkeen analysoimme sen saadaksemme selville sen koostumuksen. Tästä syntyy sormenjälki – ja tämä on hyvin tyypillinen Bisien alueelle.\n”Jokaisesta täällä tutkitusta murusesta saadaan selville muodostuman ikä – geologinen ikä – ja voidaan sanoa, tuleeko näyte Kongon demokraattisesta tasavallasta vai Mosambikista, koska tiedämme tarkkaan, miten vanhoja näiden näytteiden pitäisi olla.\n”Raaka-aineet on siis mahdollista jäljittää teknisesti, mutta jäljitys on tehtävä ennen kuin ne sulatetaan metalleiksi”, hän kertoo.\nMelcherin työ perustuu Saksan ja Kongon hallitusten yhteistyösopimuksiin, jotka koskevat Kongon demokraattisen tasavallan luonnonvara-alan avoimuuden ja valvonnan lisäämiseen tähtäävää hanketta. Työ käynnistettiin vuonna 2009 ja sillä autetaan Kongon demokraattisen tasavallan kaivosministeriötä ottamaan käyttöön tinaa, volframia, tantaliittia ja kultaa koskeva mineraalien sertifiointijärjestelmä.\nSivu Uusi maailmanjärjestys Valta maailmassa siirtyy. Yksi supervalta ei enää hallitse, ja alueellisilla valtaryhmittymillä on yhä suurempi taloudellinen ja diplomaattinen merkitys. Maailmanlaajuisten keskinäisten riippuvuussuhteiden lisääntyessä ja maailmanlaajuisen kaupan kasvaessa EU:n kannattaa tehostaa resurssiensa käyttöä ja kasvattaa osaamiseen perustuvaa talouttaan. Taloudellisen vallan tulevat muutokset voivat merkitä sitä, että EU:n vaikutusvalta maailmassa vähenee tulevaisuudessa. Maailmanlaajuisten hallintomekanismien nykyisten muutosten valossa kasvavana haasteena on kehittää politiikkaa EU:n etujen ajamiseksi tehokkaasti kansainvälisissä yhteyksissä.\nFor references, please go to https://www.eea.europa.eu/fi/ymparisto-signaalit/ymparisto-signaalit-2011/artikkelit/elaemae-keskinaeisten-yhteyksien-maailmassa or scan the QR code.\nPDF generated on perjantai 01. heinäkuuta 2022, 17.30


Ampumarata - Vehmaan-Lokalahden Reserviupseerikerho Ry\nUpseerikerhon säännöissä on maininta huolehtia suunnistamisen, hiihdon, urheiluammunnan, moottoriurheilun, retkeilyn ja muun liikuntakasvatuksen sekä erilaisen kilpailutoiminnan avulla jäsentensä ruumiillisesta ja henkisestä kunnosta.\nTätä taustaa vasten upseerikerho lähestyi 1968 paikallista urheiluseuraa, Vehmaan Kiistoa, aikomuksenaan vuokrata ns. ampumarata-alue kerhon käyttöön vähintään 25 vuodeksi aikomuksena parantaa urheiluammuntaolosuhteita rakentamalla ampumakatoksen ja kunnostamalla ampumaradalle johtava tie ja muutenkin saattaa ampumaolosuhteet paremmaksi kuin mitä ne silloin olivat.\nTämä aie ei tuottanut tulosta joten kerhon edustajat lähestyivät paikallisia aikomuksenaan ostaa ampumarata-alue. Päädytiin lähellä Vinkkilän keskustaa olevaan Samsaari -nimiseen maa-alueeseen, josta Olavi Amberla myi Vehmaan-Lokalahden Reserviupseerikerholle 3360 m2 suuruisen mäkimaa-alueen 350 mk hintaan.\nRakennuslautakunnalta haettiin rakennuslupa Urpo Laihon piirrustusten mukaan ampumakatoksen ja toimistotilan rakentamista varten ja lupa myönnettiin 06.03.1970.\nSeuraava merkittävä tapahtuma oli yhteistyö paikallisen aliupseerikerhon kanssa ja kokouksessaan 16.04.1970 aliupseerikerho päätti osallistua ampumaratakustannuksiin ( sekä maa-alue että rakennuskustannukset ) ehdolla että he saavat puoliosuuden ampumaradasta. Kauppakirjalla Vehmaan-Lokalahden Reserviupseerikerho myi puoliosuuden aliupseerikerholle 03. 02. 1973 ja siitä lähtien yhteistyössä on rataa kehitetty ja rakennettu.\nMääräykset 16.6.2020 tulleeseen ampumaratalupaan :\n1) Ampumaradalla saa ampua seuraavasti: – kaikkina viikonpäivinä klo 10-20Ampuminen radalla on kielletty arki- ja juhlapyhinä.\n2) Ampumaradan käyttöajoista on tiedotettava ampumarata-alueella siten, että kaikki rataa käyttävät tietävät niistä. Luvan saajan on valvottava, että ampumarataa käytetään ainoastaan lupamääräyksissä sallittuina aikoina ja että radan käyttäjät muutoinkin noudattavat tässä päätöksessä annettuja määräyksiä. Ampumaradan ympäristössä tulee olla riittävästi rata-alueesta varoittavia kylttejä.\nTarkkailua ja raportointia koskevat määräykset\n1) Ampumaradan toiminnasta tulee pitää kirjaa. Kirjanpitoon tulee jokaisen radan käyttäjän merkitä ratakohtaisesti vähintään seuraavat tiedot: ampuma-aika, käytetty ase ja laukausten määrä. Kirjanpidosta on vuosittain helmikuun loppuun mennessä toimitettava yhteenveto ympäristönsuojeluviranomaiselle.


Sijoitusrinki - Lemmikkilinnut Kaijuli ry\nSijoitusringin avulla Lemmikkilinnut Kaijuli ry auttaa lemmikkilintuja myös yksilötasolla. Sijoitusrinki etsii uusia hyviä koteja yleensä haastavista olosuhteista tuleville ja erityistarpeita omaaville papukaijoille. Jokainen lintu katsotaan kuitenkin tapauskohtaisesti.\nPääasiallisena tavoitteena on estää uutta kotia etsivän linnun joutuminen kiertoon etsimällä sille pysyvä koti, jolla on riittävästi osaamista ja joka on sitoutunut tarjoamaan kyseiselle linnulle hyvän kodin. Yhdistys ottaa vastaan näitä lintuja, tarjoaa tarvittaessa väliaikaisen kodin ja tämän jälkeen etsii linnulle lopullisen hyvän kodin.\nJos kuitenkin käy niin, että uusikin koti joutuu linnusta jostain syystä luopumaan, palautuu kyseinen lintu takaisin yhdistykselle. Yhdistys toimii sijoitusrinkitoiminnassa yhteistyössä HESY:n kanssa sekä toimii sen periaatteiden mukaan.\nHUOM! Sijoitusringin piiriin eivät tällä hetkellä valitettavasti kuulu undulaatit, neitokakadut, peipot, kyyhkyt tai kaijaset (eli rakkauspapukaijat). Nämä lajit tulee ensisijaisesti myydä/luovuttaa foorumin kautta.\nKultaposkiamatsoni Kalle (oikealla) pelkäsi ihmisiä kuollakseen. Sijoitusringin kautta se sai uuden kodin ja elää nykyisin toisen kultaposkiamatsonin kanssa. Kalle suhtautuu myös ihmisiin nykyisin luottavaisemmin.\nTarvitsetko lemmikkilinnullesi uuden kodin?\nElämä voi tuoda yllätyksiä mukana ja tästä syystä joskus on pakko luopua rakkaasta lemmikistään. Jos haluat, että lemmikkilintusi saa hyvän kodin yhdistyksen sijoitustoiminnan kautta, ota yhteyttä yhdistyksen sijoitusrinkivastaavaan.\nEnnen kuin otat yhteyttä, huomioithan seuraavat asiat:\nLähtökohtana sijoitusrinkitoiminnassa on se, että yhdistys ottaa vastaan linnun, ei osta sitä. Sijoitusringin ei ole tarkoitus toimia vain helppona paikkana saada linnusta rahat siitä luovuttaessa, vaan tavoitteena on ennen kaikkea auttaa löytämään hyvä koti.\nKun lintu päätetään antaa sijoitukseen, tämä tarkoittaa sitä, että vanha omistaja ei enää etsi sille muualta kotia tai yritä myydä sitä itse. Tämä estää sen tapahtumisen, että yhdistys on jo keskustellut uudesta kodista mahdollisen ostajan kanssa, mutta omistaja päättääkin myydä lintunsa muualle.\nPäätöksen sijoituskodista tekee aina Lemmikkilinnut Kaijuli ry:n hallitus.\nHaluatko ostaa sijoituslinnun?\nYhdistyksellä ei ole erityisiä vaatimuksia sijoituslinnulle pysyvästi kodin tarjoavilta henkilöiltä, vaan jokainen päätös tehdään huomioiden linnun erityisvaatimukset ja tarpeet. Jos lintu esimerkiksi tiedetään kovaksi huutajaksi, sitä ei tulla myymään kerrostaloon. Tavoitteena on varmistaa, että omistajalla on riittävästi osaamista ja resursseja tarjota linnulle hyvät olot ja pysyvä koti.\nVoit käydä lukemassa kotia etsivistä sijoituslinnuista yhdistyksen foorumilta. Jos haluait tarjota jollekin näistä pysyvän kodin, ota yhteys sijoitusrinkivastaavaan. Uudet sijoituskodit pyritään mahdollisuuksien mukaan käydä tarkastamassa yhdistyksen toimesta. Linnusta pyydettävä hinta riippuu monista eri tekijöistä. Saatavilla rahoilla katetaan sijoitusrinkitoiminnasta aiheutuneita kuluja, esimerkiksi eläinlääkärikulut, bensakulut tai ruoat.\nSijoituslinnun kanssa saat tarvittavan määrän tukea, jotta lintu pääsee hyvään alkuun uudessa kodissaan. Yhdistys myös nimeää eri aluille sijoitusringin tukihenkilöitä, joihin näillä alueilla asuvat sijoituslinnun omistajat voivat olla yhteydessä.\nMonet huonoista oloista tulevat tai esimerkiksi pahan allergian takia kotia etsivät linnut pitää saada edellisestä kodistaan nopeasti pois. Tätä varten ne majoitetaan väliaikaisesti sijoitusrinkiläisten koteihin, kunnes löytävät uudet pysyvän kodin.\nMikäli olet valmis toimimaan väliaikasena sijoituskotina yhdistyksemme ottamille sijoituslinnuille otathan huomioon seuraavaa: Sijoitusrinkiin haluavien tulee olla 18 vuotta täyttäneitä, yhdistyksemme jäseniä ja heillä tulee olla kokemusta isoista papukaijoista. Jos tämä kiinnostaa, ota yhteys sijoitusrinkivastaavaan.\nSijoitusrinkiläiset toimivat hyväntekeväisyyspohjalta. Mahdollisuuksien mukaan sijoituskoteihin pyritään antamaan pelletti-/linnunruokalahjoituksia sekä tietenkin korvaamaan linnun pitämisestä aiheutuneita kuluja. Sijaiskoti sitoutuu myöskin pitämään lintua kodissaan epämääräisen ajan, toisin sanoen siihen asti kunnes linnulle löytyy pysyvä koti.\nSijoitusringillä on oma palstansa yhdistyksen keskustelufoorumilla.


European Commission - PRESS RELEASES - Press release - Tullin haltuunottamien tuoteväärennösten arvo oli EU:ssa miljardi euroa vuonna 2012\nTulli otti haltuun EU:ssa vuonna 2012 lähes 40 miljoonaa tuotetta, joiden epäiltiin loukkaavan teollis- ja tekijänoikeuksia. Tämä käy ilmi teollis- ja tekijänoikeuksien valvontaan liittyvää tullitoimintaa koskevasta komission vuosikertomuksesta. Vaikka tämä on vähemmän kuin vuonna 2011, haltuunotettujen tavaroiden arvo on edelleen korkea, lähes miljardi euroa. Tänään annettu kertomus sisältää myös tilastoja EU:n ulkorajoilla haltuunotettujen tuoteväärennösten tyypistä, alkuperästä ja kuljetustavasta. Suuri osa haltuunotetuista tavaroista oli savukkeita (31 %). Seuraavaksi suurimmat tavaraluokat olivat pullojen, lamppujen, liimojen, patterien ja pesupulverien kaltaiset sekalaiset tavarat (12 %) ja pakkausmateriaalit (10 %). Vuonna 2012 tuoteväärennöksistä havaittiin edelleen noin 70 prosenttia posti- ja kuriiriliikenteessä. Postiliikenteen haltuunotoista 23 prosenttia oli lääkkeitä.\nVerotuksesta, tulliliitosta, tarkastustoiminnasta ja petostentorjunnasta vastaavan komissaari Algirdas Šemetan mukaan tulli on eturintamassa torjumassa laillisesti toimivien yritysten asemaa heikentäviä tuoteväärennöksiä EU:ssa. ”Tänään julkaistu kertomus osoittaa, miten tärkeässä asemassa tulli on tässä tehtävässä. Pyrin tehostamaan teollis- ja tekijänoikeuksien suojaa entisestään Euroopassa yhteistyössä kansainvälisten kumppaniemme, tuotannonalan ja jäsenvaltioiden kanssa”, Šemeta lisäsi.\nSuuri osa väärennetyistä tavaroista tuli edelleen Kiinasta, mutta tiettyjen tavaraluokkien kohdalla väärennösten lähde oli kuitenkin muualla. Esim. väärennettyjä elintarvikkeita tuli eniten Marokosta, väärennettyjä CD/DVD-levyjä ja muita tupakkatuotteita (lähinnä sähkötupakoita ja niiden täyttönesteitä) Hongkongista ja väärennettyjä pakkausmateriaaleja Bulgariasta. Noin 90 prosenttia kaikista haltuunotetuista tuotteista joko tuhottiin tai niistä pantiin vireille tuomioistuinmenettely rikkomuksen määrittämiseksi.\nKuten Eurooppa 2020 -strategiassa todetaan, teollis- ja tekijänoikeuksien suojaaminen on EU:n talouden kulmakivi. Sillä on ratkaiseva merkitys tutkimuksen ja innovoinnin kehittämisessä ja työttömyyden vähentämisessä. Tosiasiallinen teollis- ja tekijänoikeuksien valvonta on välttämätöntä myös sen vuoksi, että tietyt sääntelemättömässä ympäristössä valmistettavat väärennökset (kuten elintarvikkeet, vartalonhoitotuotteet ja lelut) voivat aiheuttaa vakavan uhan kansalaisten terveydelle ja turvallisuudelle.\nTulli on tältä osin keskeinen toimija, sillä se estää teollis- ja tekijänoikeuksien vastaisiksi epäiltyjen tuotteiden pääsyn EU:hun. Komissio on vuodesta 2000 alkaen julkaissut teollis- ja tekijänoikeuksien valvontaan liittyvää tullitoimintaa koskevan vuosikertomuksen, joka laaditaan jäsenvaltioiden tulliviranomaisten komissiolle toimittamien tietojen perusteella. Tulli ja eri EU:n elimet, kuten teollis- ja tekijänoikeuksien loukkausten eurooppalainen seurantakeskus, saavat niistä arvokasta tietoa arvioidessaan teollis- ja tekijänoikeuksien loukkauksia unionissa.\nKesäkuussa 2013 annettiin uusi asetus teollis- ja tekijänoikeuksien tullivalvonnasta (ks. MEMO/11/32 ja MEMO/13/527). Sillä lujitetaan sääntöjä, joiden nojalla tulliviranomaiset valvovat teollis- ja tekijänoikeuksien täytäntöönpanoa. Neuvosto hyväksyi 10. joulukuuta 2012 vuosia 2013–2017 koskevan uuden EU:n tullitoimintaohjelman, jonka tavoitteena on torjua teollis- ja tekijänoikeuksien loukkauksia (ks. MEMO/12/967). Sen strategiset tavoitteet ovat seuraavat:\nteollis- ja tekijänoikeuksien tullivalvontaa koskevan uuden EU-lainsäädännön tosiasiallinen täytäntöönpano ja seuraaminen;\nteollis- ja tekijänoikeuksia loukkaavilla tavaroilla käytävän kaupan estäminen kansainvälisessä toimitusketjussa;\nteollis- ja tekijänoikeuksia loukkaavilla tavaroilla käytävän kaupan tärkeimpien kehityssuuntausten torjuminen;\nteollis- ja tekijänoikeuksien loukkausten eurooppalaisen seurantakeskuksen kanssa tehtävän yhteistyön tehostaminen; ja\nlainvalvontaviranomaisten kanssa tehtävän yhteistyön tehostaminen.\nKs. myös MEMO/13/738


Tulokset 1-15 / 75540\nKiekkolegenda Teemu Selänne jännitti Tiger Woodsin puolesta tämän noustessa ensimmäistä kertaa yli viiteen vuoteen turnausvoittajaksi golfin PGA-kiertueella.\nTenniksen supertähti Rafael Nadal on kärsinyt polvivammasta, mutta hän aikoo palata kehiin Pariisin Masters-turnauksessa, paljastaa maailmanlistan ykkösen setä Toni Nadal.\nAnthony Joshuan ja Aleksandr Povetkinin välisestä raskaan sarjan MM-ottelusta ei tuomarikohua syntynyt, mutta muutoin nyrkkeilyä ravistelevat aika ajoin kiistanalaiset tuomiot. Esiin on noussut myös korruptiotapauksia.\nSuomen lentopallomaajoukkue sai kokea maailman tason kovuuden rujolla tavalla, kun MM-kisojen jatkolohkon kaikki kolme ottelua päättyivät tappioon. Suomen päävalmentaja Tuomas Sammelvuo oli kuitenkin ylpeä kisojen 13. sijasta 24 joukkueen seassa.\nSuomen lentopallomaajoukkueen urakka MM-kisoissa päättyi jatkolohkoon. Viimeisessä ottelussaan Italian Milanossa Suomi taipui Venäjälle suoraan kolmessa erässä 17–25, 19–25, 22–25.\n23.09.2018 15:38 (23.09.2018 16:00)\nPaalupaikalta Aragonian MotoGP-kisaan startannut Ducatin Jorge Lorenzo kaatui oman ajovirheensä seurauksena heti kilpailun avausmutkassa. Kisan voittoon ajoi Hondan Marc Marquez.\nSuomalaisen Red Bull KTM Ajo -tallin Brad Binder ajoi voittoon Moto2-luokan osakilpailussa Espanjan Aragoniassa sunnuntaina. Voitto on suomalaistallille kauden neljäs.\nAnthony Joshua tyrmäsi Aleksandr Povetkinin raskaansarjan MM-ottelun seitsemännessä erässä lauantaina. Ottelun jälkeen Joshua osoitti upeaa kunnioitusta kilpakumppaniaan kohtaan.\nRatamoottoripyöräilijä Niki Tuuli suuntaa katseensa Moto2-luokan kisaan Espanjan Aragoniassa taistelutahtoa täynnä. Tuuli sijoittui lauantain aika-ajoissa 28:nneksi.\nGolfin 14-kertainen major-voittaja Tiger Woods päätti häkellyttävän kierroksen kolmen lyönnin johtoasemaan ja on nyt erittäin lähellä ensimmäistä turnausvoittoaan yli viiteen vuoteen.


Muusikoiden.net - Keskustelu - P90 mikit\nAihe: P90 mikit\nDeanissani on P90 mikit. Soundi on loistava, mutta tallamikissä valitettavasti paljon hiljaisempi ääni kuin kaulavastaavassa. Muuten tallamikin soundi olisi loistava, mutta olen päätynyt harkitsemaan P90 kokoisen humbuckerin vaihtoa tuon volumeongelman takia. Mikin etäisyyttäkään ei juuri voi muuttaa noissa mikeissä. Onko kukaan muu onnistunut ratkaisemaan tuon kaltaista ongelmaa?\nOnko sun mikit ns. saippuapalat vai dog ear-malliset?Saippuapalaversioissahan on kaksi korkeudensäätöruuvia siellä magneettinastojen välissä. Tuo mikkien välinen balanssiongelma on aika yleinen P-90-mikkisissä kitaroissa. Mun LP-specialissa mikit on balanssissa, kun kaulamikki on aivan pohjassa ja tallamikki sen verran ylhäällä, ettei magneettien veto vielä haittaa.\nSaippuapalat on. Ainakaan tallamikin nosto ei onnistu. Pitääpä kokeilla kaulamikin laskua.\nEihän ne mikit vaan ole jumissa? Meinaan meikäläisellä on bassossa saippuapalamikkien kolot niin tarkkaan mitoitettu, että mikkien korkeuden nosto vaatii ruuvaamisen jälkeen mikin vetämistä ylöspäin.\nVoi hyvinkin olla. Pitää testata, kunhan selviän ja pääsen kitaran ääreen.\nPitäis onnistua, itellä on EPI lespassa tallamikki nostettu ylös ja kaulamikki vedetty alas, ja nyt on hyvä balanssi.\nKyllä niitä voi säätää oli sitten kyseessä soap- tao dogearmalli.\nDogearit säädetään mikin kuoren ja kitaran kannen väliin tulevan palan mittaa muuttamalla. Omaani valmistin koivusta korokepalat(dogeareihin).\nJa siitä voimakkuuserosta pääsee eroon sillä, että tietenkin kaulamikki ja tallamikki on erilaiset. Vaikka ne olis p90 set molemmat, niin tallassa pitää olla noin 1/4 enemmän kierroksia.\nP90-mikeissä korkeutta ei säädetä muualta kuin napapaloista. Tietenkin kiinnitysruuvien alle voi yrittää taiteilla jousia.\n..sitten minä heräsin ja laskin kissan ulos.\nEikä? Kyllä noissa ei-dog-eareissa on valmiina jouset, siinä korkeudensäätö-kiinnitysruuveissa.. Ja Dog-earit nostetaan ja lasketaan korokepaloja laittamalla/poistamalla..\nSitä minäkin! Mutta P90 voi olla aika timmit koloissaan, joten sormin joutunee ehkä vähän auttamaan sitä nosto-operaatiota.\n23.07.2005 15:20:01 (muokattu 23.07.2005 15:22:17)\nMuistaakseeni luin tämän Melvyn Hiscockin "How to make your own electric guitar" -kirjasta, voin toki olla väärässäkin, täytyy tarkistaa kun pääsen kirjan äärelle taas. Warmothin sivuilta löytyvässä kuvassa saippuapalaP90:n alla ei ole jousia, muiden mikkien kiinnityksessä jouset ovat näkyvissä. Ja tässä vielä linkki:\nhttp://www.warmoth.com/guitar/optio … /options_guitar_pickups_routing.cfm\nEdit: Tottakai mikkejä saa nostella haluamallaan tavalla, mutta ehdottomasti helpoin on vaan vääntää napapaloja korkeammalle.\n23.07.2005 20:17:08 (muokattu 23.07.2005 20:18:03)\nNo jokainen tekee omalla tavallaan, itse säätäisin kyllä niistä ruuveista (joiden alla yleensä on jouset) ja jos on tarve hienosäätöön, voi säätää naparuuveja per kieli straton mikkien magneettien tapaan. Tosin jos otelauta on lättänä, ei liene siihenkään mitään tarvetta.\nNaparuuvien käyttö on hieman hankalaa jos mikkiä pitää säätää alaspäin hiemankin enemmän vai mitä? Lisäksi kahden ruuvin kiertäminen on nopempi tehdä kuin kuuden.\nNiin no harvemmin se mikkikoloa syvemmälle menee jos reikää ei syvennä, ts. mikkihän on niin alhaalla kuin sen saa, kun se on ruuvattu suoraan runkoon kiinni ilman jousia.\nNo jo olet sitkeää tyyppiä. Toki ne saa ruuvata kiinni sinne runkoon kiinteästi, mutta olisi tyhmää menettää säätömahdollisuus. Sitä paitsi ei naparuuvitkaan mene silloin sitä kolon pohjaa alemmaksi poraamatta kaikille kuudelle alennusreikiä.\nOikein tehtynä P-90 kiinnitetään metalliseen mikkikolon pohjalla olevaan pohjalevyyn kahdella ruuvilla. Mikin ja tuon pohjalevyn välissä on jouset noiden ruuvien ympärillä.\nPiti hieman googlettaa, jotta löysin sulle todisteita kuvien kera, mutta tässä nyt on:\nNiin että...? Voihan toki olla kitaroita, joissa noita ei käytetä, mutta alunperin homma on tarkoitettu tehtäväksi näin. Ja ne naparuuvit ovat kielien välisen balanssin säätöön kuten aiemmin jo totesin.\n23.07.2005 21:15:48 (muokattu 23.07.2005 21:24:08)\nEipä tuossa kyllä missään vaiheessa sanota, että P90-mikkien mukana tulisi jousia (vaan sanotaan, että ne voi ottaa esim. humppareista), että eipä tuo nyt hirveesti tue sitä, että virallisesti käytettäisiin P90-mikkien pohjissa jousia. Ja nuo metallipalatkin ovat LP-deluxesta, jossa on minihumbuckerit (joissa vaan sattuu olemaan reiät samoilla kohdilla kuin P90issä). Täytynee varmaan käydä kaupassa avaamassa P90-varustettu lespa niin selviää tämäkin asia. Uskon kun näen.\nJa vielä pieni lisäys: En edelleenkään väitä, etteikö jousista olisi hyötyä, olen lähinnä pohtinut, onko P90-varustetuissa kitaroissa tehtaalta tullessa sellaiset.\n23.07.2005 21:59:15 (muokattu 23.07.2005 22:09:29)\n...Omaa straton ja luulee tietävänsä kaikesta kaiken.\nNo perustele miksi niissä ei olisi niitä jousia. Jos nyt tarkkaan luit tuon artikkelin niin siinä puhuttiin:\n"The P90s are mounted with the normal height-adjustment screws (usually provided) and springs."\nElikkä korkeudensäätöruuvit, joita ei mielestäsi pitänyt käyttää...\n"These are the brackets used by Gibson on the late 70s incarnation of the Les Paul (Pro)Deluxe. I decided to use these as they allow mounting the P90s (holes A) and the plastic surrounded Minihumbuckers, recently reissued by Gibson, (holes B) with equal ease."\nArtikkelissa käytettiin Les Paulin pohjalevyä siksi, että samaan saa kiinni myös tarvittaessa minihumpparin. Elikkä P-90 versiossa ei ole noita miihumpparille käytettyjä reikiä.\nJa tämä aihe lukkoon tämän jälkeen, kiitos.\nEDIT: Nyt multa loppui rautalanka, kipsi ja legopalikat, joten tämä oli ehdottomasti viimeinen kannanotto aiheeseen :-)\n23.07.2005 22:09:42 (muokattu 23.07.2005 22:45:05)\nTuossahan sanotaan, että säätöruuvit tulee mukana, jousista ei puhuttu mitään. Lähinnä minua kiinnostaa, että onko P90-varustetussa LP:ssä jouset valmiina, vai pitääkö ne modata sinne itse. Ainakaan Deaniin ei näytä tulevan.\nEdit: EMG:n sivut tarjoavat sellaista tietoa, että uusiin P90-kokoisiin EMG:n mikkeihin ei ainakaan tule jousia mukana (humbuckereihin tulee). Tämä ainakin tukisi sitä, ettei P90-mikkeihin tule tehtaalla jousia mikin alle.\nDeaneista en tiedä, mulla oli Deluxe noilla P-90:llä ja siellä oli jouset, vähän jämerämmät kuin humppareissa, sitten tällä hetkelläkin on tuo "työkalu" eli Les Paul PTG jonka P-90:ssa on jouset, myös Ibanez Ghostrider GR220 jossa on P-90:t on korkeudensäätöjouset Gotohin tms. valmistajan P-90-kopioissa...\n24.07.2005 01:10:22 (muokattu 24.07.2005 01:31:26)\nTuossahan sanotaan, että säätöruuvit tulee mukana, jousista ei puhuttu mitään.\nLuepa uudestaan: "The P90s are mounted with the normal height-adjustment screws (usually provided) and springs." Ja tässä yhteydessä spring tarkoittaa jousta eikä kevättä tai lähdettä.\nMutta nyt saa pa**anjauhaminen riittää. Naparuuvien säätäminen ei niinkään vaikuta mikin ulostulotehoon, vaan mikin soundiin ja kielten keskinäiseen balanssiin, mikin voimaan sellaisessa määrin kuin talla- ja kaulamikin erot vaatisivat, vaikuttaa vain koko magneetin nostaminen suhteessa kieliin. Ja P90-mikit ovat säädettäviä, mitkä helpommin, mitkä vaikeammin.\nKieli värähtelee laajemmin kaulamikin kuin tallamikin kohdalla, minkä vuoksi kaulamikissä on luonnostaan kovempi volyymi silloin kun mikit ovat yhtä lähellä kieliä. Tämän vuoksi kaulamikki ruuvataan alemmas TAI kaulamikistä poistetaan kierroksia (Rickenbacker-ratkaisu) TAI tallamikkiin lisätään kierroksia TAI kaulamikin potikkaa käännetään pienemmälle (lisäämällä yksi kondensaattori ei soundikaan kärsi) TAI tallamikkiä nostetaan.\nKyllä, mulla on ja on ollut useampia P90-kitaroita, sekä soapbarina että dogearina, yksi P100 ja vastaavalla mikkiratkaisulla (ruuvit + soapbar-tyyliin jousien tilalla käytetty myös kumityynyä) varustetut Rickenbacker ja Höfner.